title: Sklep Sveta z dne 30. novembra 2009 o podpisu, v imenu Evropske skupnosti, in začasni uporabi Sporazuma med Evropsko skupnostjo ter Republiko Islandijo, Kraljevino Norveško, Švicarsko konfederacijo in Kneževino Lihtenštajn o dopolnilnih pravilih v zvezi s Skladom za zunanje meje za obdobje 2007–2013

text:
               3.7.2010

               SL EN

               Uradni list Evropske unije

               L 169/22

         SKLEP SVETA
   z dne 30. novembra 2009
   o podpisu, v imenu Evropske skupnosti, in začasni uporabi Sporazuma med Evropsko skupnostjo ter Republiko Islandijo, Kraljevino Norveško, Švicarsko konfederacijo in Kneževino Lihtenštajn o dopolnilnih pravilih v zvezi s Skladom za zunanje meje za obdobje 2007–2013
   (2010/374/ES)
   SVET EVROPSKE UNIJE JE –
   ob upoštevanju Pogodbe o ustanovitvi Evropske skupnosti in zlasti člena 62(2) v povezavi s prvim stavkom prvega pododstavka člena 300(2) Pogodbe,
   ob upoštevanju predloga Komisije,
   ob upoštevanju naslednjega:

               (1)

               Po členu 11 Odločbe št. 574/2007/ES Evropskega parlamenta in Sveta z dne 23. maja 2007 o ustanovitvi Sklada za zunanje meje za obdobje 2007–2013 v okviru splošnega programa „Solidarnost in upravljanje migracijskih tokov“ (1) tretje države, ki se pridružijo izvajanju, uporabi in razvoju schengenskega pravnega reda, sodelujejo v Skladu skladno z določbami te odločbe. Sklenili se bodo dogovori, ki bodo podrobno opredelili dopolnilna pravila, potrebna za takšno sodelovanje, vključno z določbami, ki zagotavljajo zaščito finančnih interesov Skupnosti in pooblastilo Računskemu sodišču, da izvaja revizije.

               (2)

               Potem ko je Komisija 20. decembra 2007 prejela pooblastilo, so se 30. junija 2009 zaključila pogajanja z Republiko Islandijo, Kraljevino Norveško, Švicarsko konfederacijo in Kneževino Lihtenštajn, Sporazum med Evropsko skupnostjo ter Republiko Islandijo, Kraljevino Norveško, Švicarsko konfederacijo in Kneževino Lihtenštajn o dopolnilnih pravilih v zvezi s Skladom za zunanje meje za obdobje 2007–2013 (v nadaljnjem besedilu: „Sporazum“) pa je bil parafiran.

               (3)

               Sporazum je treba podpisati in začasno uporabljati, ob upoštevanju njegove poznejše sklenitve.

               (4)

               V skladu s členoma 1 in 2 Protokola o stališču Danske, ki je priložen Pogodbi o Evropski uniji in Pogodbi o ustanovitvi Evropske skupnosti, Danska ne sodeluje pri sprejemanju tega sklepa, ki tako zanjo ni zavezujoč niti se zanjo ne uporablja. Ker ta sklep nadgrajuje schengenski pravni red po določbah naslova IV tretjega dela Pogodbe o ustanovitvi Evropske skupnosti, se mora Danska v skladu s členom 5 navedenega protokola v šestih mesecih po tem, ko Svet sprejme ta sklep, odločiti, ali ga bo prenesla v svojo nacionalno zakonodajo ali ne.

               (5)

               Ta sklep je del razvoja določb schengenskega pravnega reda, pri izvajanju katerih Združeno kraljestvo v skladu s Sklepom Sveta 2000/365/ES z dne 29. maja 2000 o prošnji Združenega kraljestva Velike Britanije in Severne Irske za sodelovanje pri izvajanju nekaterih določb schengenskega pravnega reda (2) ter poznejšim Sklepom Sveta 2004/926/ES z dne 22. decembra 2004 o izvajanju delov schengenskega pravnega reda s strani Združenega kraljestva Velike Britanije in Severne Irske (3) ne sodeluje. Združeno kraljestvo zato ne sodeluje pri sprejemanju tega sklepa, ki tako zanj ni zavezujoč niti se zanj ne uporablja.

               (6)

               Ta sklep je del razvoja določb schengenskega pravnega reda, pri izvajanju katerih Irska ne sodeluje v skladu s Sklepom Sveta 2002/192/ES z dne 28. februarja 2002 o prošnji Irske, da sodeluje pri izvajanju nekaterih določb schengenskega pravnega reda (4). Irska zato ne sodeluje pri sprejemanju tega sklepa, ki tako zanjo ni zavezujoč niti se zanjo ne uporablja –

         SKLENIL:
   Člen 1
   V imenu Skupnosti se odobri podpis Sporazuma med Evropsko skupnostjo ter Republiko Islandijo, Kraljevino Norveško, Švicarsko konfederacijo in Kneževino Lihtenštajn o dopolnilnih pravilih v zvezi s Skladom za zunanje meje za obdobje 2007–2013 (v nadaljnjem besedilu: „Sporazum“) in k Sporazumu priloženih izjav, ob upoštevanju poznejše sklenitve Sporazuma.
   Besedila Sporazuma in izjav se priložijo temu sklepu.
   Člen 2
   Predsednik Sveta je pooblaščen, da imenuje osebo, pooblaščeno za podpis Sporazuma v imenu Evropske skupnosti, ob upoštevanju njegove poznejše sklenitve.
   Člen 3
   Sporazum se v skladu s členom 13(5) začasno uporablja do zaključka postopkov, potrebnih za njegovo uradno sklenitev.

      V Bruslju, 30. novembra 2009

            Za Svet

            Predsednica

         B. ASK

      (1)  UL L 144, 6.6.2007, str. 22.

      (2)  UL L 131, 1.6.2000, str. 43.

      (3)  UL L 395, 31.12.2004, str. 70.

      (4)  UL L 64, 7.3.2002, str. 20.
    ---documentbreak---

               3.7.2010

               SL EN

               Uradni list Evropske unije

               L 169/22

         SPORAZUM
   med Evropsko skupnostjo ter Republiko Islandijo, Kraljevino Norveško, Švicarsko konfederacijo in Kneževino Lihtenštajn o dopolnilnih pravilih v zvezi s Skladom za zunanje meje za obdobje 2007–2013
   EVROPSKA SKUPNOST,
   v nadaljnjem besedilu: „Skupnost“,
   ter
   REPUBLIKA ISLANDIJA,
   v nadaljnjem besedilu: „Islandija“,
   REPUBLIKA NORVEŠKA,
   v nadaljnjem besedilu: „Norveška“,
   ŠVICARSKA KONFEDERACIJA,
   v nadaljnjem besedilu: „Švica“,
   in
   KNEŽEVINA LIHTENŠTAJN,
   v nadaljnjem besedilu: „Lihtenštajn“,
   v nadaljnjem besedilu: „države, ki so se pridružile izvajanju“,
   v nadaljnjem besedilu: „pogodbenice“, SO SE –
   OB UPOŠTEVANJU Sporazuma, ki so ga sklenili Svet Evropske unije, Republika Islandija in Kraljevina Norveška v zvezi s pridružitvijo slednjih k izvajanju, uporabi in razvoju schengenskega pravnega reda (v nadaljnjem besedilu: „Sporazum o pridružitvi Norveške in Islandije“),
   OB UPOŠTEVANJU Sporazuma med Evropsko unijo, Evropsko skupnostjo in Švicarsko konfederacijo o pridružitvi Švicarske konfederacije k izvajanju, uporabi in razvoju schengenskega pravnega reda (v nadaljnjem besedilu: „Sporazum o pridružitvi Švice“),
   OB UPOŠTEVANJU Protokola med Evropsko unijo, Evropsko skupnostjo, Švicarsko konfederacijo in Kneževino Lihtenštajn o pristopu Kneževine Lihtenštajn k Sporazumu med Evropsko unijo, Evropsko skupnostjo in Švicarsko konfederacijo o pridružitvi Švicarske konfederacije k izvajanju, uporabi in razvoju schengenskega pravnega reda (v nadaljnjem besedilu: „Protokol o pridružitvi Lihtenštajna“),
   ob upoštevanju naslednjega:

               (1)

               Skupnost je z Odločbo št. 574/2007/ES Evropskega parlamenta in Sveta ustanovila Sklad za zunanje meje za obdobje 2007–2013 v okviru splošnega programa „Solidarnost in upravljanje migracijskih tokov“ (v nadaljnjem besedilu: „Sklad“).

               (2)

               Odločba pomeni razvoj schengenskega pravnega reda v smislu Sporazuma o pridružitvi Norveške in Islandije, Sporazuma o pridružitvi Švice ter Protokola o pridružitvi Lihtenštajna.

               (3)

               V členu 11 te odločbe je določeno, da tretje države, ki se pridružijo izvajanju, uporabi in razvoju schengenskega pravnega reda, sodelujejo v Skladu skladno z določbami te odločbe, ter da se sklenejo dogovori, ki podrobno opredelijo dopolnilna pravila, potrebna za takšno sodelovanje, vključno z določbami, ki zagotavljajo zaščito finančnih interesov Skupnosti in pooblastilo Računskemu sodišču, da izvaja revizije.

               (4)

               Sklad je poseben instrument v okviru schengenskega pravnega reda, ki je bil zasnovan, da se porazdeli breme in finančno podpre izvajanje schengenskega pravnega reda na področju zunanjih meja in vizumske politike v državah članicah.

               (5)

               Za poenostavitev izračuna letnih dodelitev za države, ki sodelujejo v Skladu, in večletnega načrtovanja programov za države, ki so se pridružile izvajanju, so v tem sporazumu določeni letni finančni prispevki v obliki fiksnih zneskov držav, ki so se pridružile izvajanju, pri čemer je treba v zadnjem letu večletnega programa uporabiti mehanizem popravkov –

         DOGOVORILE O NASLEDNJEM:
   Člen 1
   Področje uporabe
   V tem sporazumu so določena dopolnilna pravila, ki so potrebna, da lahko države, ki so se pridružile izvajanju, sodelujejo v Skladu skladno z Odločbo št. 574/2007/ES Evropskega parlamenta in Sveta o ustanovitvi Sklada za zunanje meje za obdobje 2007–2013 v okviru splošnega programa „Solidarnost in upravljanje migracijskih tokov“ (v nadaljnjem besedilu: „Odločba“).
   Člen 2
   Finančno poslovodenje in nadzor
   1.   Države, ki so se pridružile izvajanju, sprejmejo potrebne ukrepe, s katerimi zagotovijo skladnost z določbami, pomembnimi za finančno poslovodenje in nadzor, ki so določene v Pogodbi o ustanovitvi Evropske skupnosti (v nadaljnjem besedilu: „Pogodba ES“) ter v sekundarni zakonodaji Skupnosti.
   2.   Določbe iz odstavka 1 so naslednje:

               —

               člen 248(1) do (3), člen 256, člen 274 in člen 280(1) do (3) Pogodbe ES,

               —

               členi 27, 28a, 52, 53(b), člen 72(2) in člen 95(2) Uredbe Sveta (ES, Euratom) št. 1605/2002 z dne 25. junija 2002 o finančni uredbi, ki se uporablja za splošni proračun Evropskih skupnosti (1) (v nadaljnjem besedilu: „finančna uredba“),

               —

               ustrezne določbe Uredbe Komisije (ES, Euratom) št. 2342/2002 z dne 23. decembra 2002 o določitvi podrobnih pravil za izvajanje Uredbe Sveta (ES, Euratom) št. 1605/2002 o finančni uredbi, ki se uporablja za splošni proračun Evropskih skupnosti (2),

               —

               Uredba Sveta (Euratom, ES) št. 2185/96 z dne 11. novembra 1996 o pregledih in inšpekcijah na kraju samem, ki jih opravlja Komisija za zaščito finančnih interesov Evropskih skupnosti pred goljufijami in drugimi nepravilnostmi (3), ter

               —

               Uredba (ES) št. 1073/1999 Evropskega parlamenta in Sveta z dne 25. maja 1999 o preiskavah, ki jih izvaja Evropski urad za boj proti goljufijam (OLAF) (4).

         Pogodbenice se lahko soglasno odločijo za spremembo tega seznama.
   3.   Države, ki so se pridružile izvajanju, na svojem ozemlju uporabljajo določbe iz odstavka 2 skladno s tem sporazumom.
   Člen 3
   Spoštovanje načela dobrega finančnega poslovodenja
   Odobrena proračunska sredstva iz Sklada, ki se porabijo na ozemlju držav, ki so se pridružile izvajanju, se uporabijo skladno z načelom dobrega finančnega poslovodenja.
   Člen 4
   Spoštovanje načela izogibanja navzkrižja interesov
   Vsem finančnim udeležencem in kateri koli drugi osebi, ki sodeluje pri izvrševanju, upravljanju, reviziji ali notranji kontroli proračuna na ozemlju držav, ki so se pridružile izvajanju, je prepovedano vsakršno dejanje, ki lahko povzroči navzkrižje njihovih interesov z interesi Skupnosti.
   Člen 5
   Obveznosti, ki so posledica prenosa izvrševanja
   Države, ki so se pridružile izvajanju, sprejmejo vse zakonodajne, regulativne in upravne ali druge ukrepe, potrebne za zaščito finančnih interesov Skupnosti skladno z obveznostmi iz člena 53(b) in člena 95(2) finančne uredbe.
   Člen 6
   Izvršba
   Odločitve Komisije, ki nalagajo denarno obveznost osebam, ki niso države, so izvršljive na ozemlju držav, ki so se pridružile izvajanju.
   Izvršbo urejajo pravila civilnega postopka, ki veljajo v državi, na ozemlju katere se opravi izvršba. Nacionalni organ, ki ga v ta namen določi vlada vsake od držav, ki so se pridružile izvajanju, ter o tem obvesti Komisijo, priloži odločbi potrdilo o njeni izvršljivosti, pri čemer ni potrebna nobena druga formalnost razen overovitve verodostojnosti odločbe.
   Ko so te formalnosti na zahtevo Komisije izpolnjene, lahko ta preide na izvršbo v skladu z nacionalnim pravom tako, da zadevo predloži neposredno pristojnim organom.
   Izvršba se lahko odloži le z odločbo Sodišča Evropskih skupnosti. Vendar so za nadzor nad pravilnostjo izvršilnih dejanj pristojna sodišča zadevne države.
   Člen 7
   Zaščita finančnih interesov Skupnosti pred goljufijami
   1.   Kot je določeno v členu 280 Pogodbe ES, države, ki so se pridružile izvajanju,

               (a)

               preprečujejo goljufije in vsa druga nezakonita dejanja, ki škodijo finančnim interesom Skupnosti, z ukrepi, ki delujejo svarilno in so takšni, da v državah članicah omogočajo učinkovito zaščito;

               (b)

               sprejmejo za preprečevanje goljufij, ki škodijo finančnim interesom Skupnosti, enake ukrepe, kakršne sprejmejo za preprečevanje goljufij, ki škodijo njihovim lastnim finančnim interesom; ter

               (c)

               usklajujejo svoje delovanje, katerega cilj je zaščita finančnih interesov Skupnosti pred goljufijami, skupaj z državami članicami in Komisijo.

         2.   Države, ki so se pridružile izvajanju, zato sprejmejo ukrepe, enakovredne ukrepom, ki jih je sprejela Skupnost v skladu s členom 280(4) Pogodbe ES, ki veljajo ob podpisu tega sporazuma.
   Pogodbenice se lahko soglasno odločijo za sprejetje enakovrednih ukrepov za vse nadaljnje ukrepe, ki jih sprejme Skupnost v skladu s tem členom.
   Člen 8
   Pregledi in inšpekcije na kraju samem, ki jih opravi Komisija
   Na ozemlju držav, ki so se pridružile izvajanju, je za opravljanje pregledov in inšpekcij na kraju samem pooblaščena Komisija (Evropski urad za boj proti goljufijam) brez poseganja v njene pravice na podlagi členov 35 in 47 Odločbe, skladno s pogoji iz Uredbe Sveta (Euratom, ES) št. 2185/96 z dne 11. novembra 1996 o pregledih in inšpekcijah na kraju samem, ki jih opravlja Komisija za zaščito finančnih interesov Evropskih skupnosti pred goljufijami in drugimi nepravilnostmi, kar zadeva Sklad.
   Organi držav, ki so se pridružile izvajanju, poenostavijo preglede in inšpekcije na kraju samem, ki se lahko na željo organov opravijo skupaj z njimi.
   Člen 9
   Računsko sodišče
   Kot je določeno v členu 248(3) Pogodbe ES in poglavju 1 naslova VIII prvega dela finančne uredbe, ima Računsko sodišče zlasti možnost, da, kar zadeva Sklad, opravlja revizije na kraju v prostorih katerega koli organa, ki vodi računovodske evidence prihodkov ali odhodkov v imenu Skupnosti na ozemlju držav, ki so se pridružile izvajanju, ter tudi v prostorih katere koli fizične ali pravne osebe, ki prejema plačila iz proračuna.
   V državah, ki so se pridružile izvajanju, opravlja Računsko sodišče revizije v povezavi z nacionalnimi revizijskimi organi ali – če ti nimajo potrebne pristojnosti – s pristojnimi nacionalnimi službami. Računsko sodišče in državni revizijski organi držav, ki so se pridružile izvajanju, sodelujejo v duhu zaupanja, pri čemer ohranjajo svojo neodvisnost. Ti organi ali službe obvestijo Računsko sodišče, ali nameravajo sodelovati pri reviziji.
   Računsko sodišče ima najmanj enake pravice kot Komisija, kot je določeno v členih 35 in 47 Odločbe ter členu 8 tega sporazuma.
   Člen 10
   Javna naročila
   1.   Norveška, Islandija in Lihtenštajn uporabljajo predpise iz svojih zakonodaj na področju javnih naročil skladno s Prilogo XVI k Sporazumu EGP.
   2.   Švica uporablja svojo nacionalno zakonodajo s področja javnih naročil skladno z določbami Sporazuma STO o javnih naročilih.
   Švica Komisiji predloži opis svojih postopkov za javna naročila, skupaj z opisom sistema upravljanja in nadzora.
   Poleg tega v vsakem končnem poročilu o izvajanju letnega programa predloži podatke o uporabljenih postopkih za javna naročila.
   Člen 11
   Finančni prispevki in dodelitve
   1.   Države, ki so se pridružile izvajanju, izvršijo letna plačila v proračun Sklada skladno z naslednjima razpredelnicama:

               V tisočih EUR

               2009

               Letna odobrena proračunska sredstva (proračun ES)

               185 500

               Islandija

               260

               Norveška

               51 000

               Švica

               5 565

               Za leto 2009 se plačila izvršijo na podlagi fiksnih zneskov, ki jih ni mogoče prilagajati ().

               V tisočih EUR

               Indeks (6)

               2010

               2011

               2012

               2013

               Predvidena letna odobrena proračunska sredstva (proračun ES)

               %

               207 500

               253 500

               349 100

               481 200

               Islandija

               0,04

               79

               96

               132

               183

               Norveška

               2,61

               5 408

               6 607

               9 099

               12 542

               Švica

               3,35

               6 943

               8 483

               11 682

               16 102

               Lihtenštajn

               0,03

               62

               76

               105

               144

               Plačila za obdobje 2010–2013 se izvršijo na osnovi indeksa, navedenega v tej razpredelnici, ob upoštevanju odstavka 4.

         2.   Plačila za obdobje 2011–2013 se izvršijo do 15. februarja v zadevnem proračunskem letu na podlagi nalogov za izterjavo, ki jih Komisija izda do 15. decembra v prejšnjem letu.
   3.   Prispevke za leto 2009 je treba plačati šele leta 2010, in sicer kot izredne prispevke. Plačati jih je treba skupaj s prispevki za leto 2010 do 15. februarja 2010. Kar zadeva Švico, jih je treba plačati najkasneje en mesec po dnevu podpisa tega sporazuma.
   Dodelitve za leto 2009 za zadevne države, ki se pridružijo izvajanju, kot jih je določila Komisija v skladu s členoma 14 in 15 Odločbe, je treba plačati v obliki izrednih dodelitev šele leta 2010, kot sledi:
   Norveška: 1 611 049 EUR
   Islandija: 62 148 EUR
   Švica: 2 282 112 EUR
   Enoten letni program (2010) zajema dodelitve za leto 2010 in te izredne dodelitve.
   Od leta 2010 dalje se dodelitve za države, ki so se pridružile izvajanju, izračunavajo na letni osnovi v skladu s členoma 14 in 15 Odločbe.
   4.   Pogodbenice popravijo znesek prispevkov za vsako državo, ki se je pridružila izvajanju, za proračunska leta 2010, 2011, 2012 in 2013 glede na zadnje razpoložljive podatke o letnem BDP na dan 1. maja 2012. Popravki se izvršijo za prispevek za leto 2013.
   Zaradi teh popravkov se odstotek BDP za zadevne države, ki so se pridružile izvajanju, izračuna, kot sledi:

               —

               kar zadeva Norveško in Islandijo, se za vsako državo izračuna lasten odstotek BDP glede na BDP vseh sodelujočih držav, kot je določeno v členu 12(1) Sporazuma o pridružitvi Norveške in Islandije,

               —

               kar zadeva Švico, se izračuna lasten odstotek BDP glede na BDP vseh sodelujočih držav, kot je določeno v členu 11 Sporazuma o pridružitvi Švice,

               —

               kar zadeva Lihtenštajn, se izračuna lasten odstotek BDP glede na BDP vseh sodelujočih držav, kot je določeno v členu 3 Protokola o pridružitvi Lihtenštajna.

         5.   Pogodbenice prilagodijo podatke iz razpredelnice v odstavku 1 v primeru spremembe skupnega referenčnega zneska iz člena 13(1) Odločbe ali sprememb dejanskega zneska letnih odobrenih proračunskih sredstev, predvidenih v razpredelnici v odstavku 1, kot je odločil proračunski organ ES skladno s točko 37 Medinstitucionalnega sporazuma med Evropskim parlamentom, Svetom in Komisijo o proračunski disciplini in dobrem finančnem poslovodenju (7) v okviru večletnega finančnega okvira Evropske unije za obdobje 2007–2013.
   Vsaka prilagoditev je sorazmerna s spremembo skupnega referenčnega zneska ali z zadevnimi letnimi odobrenimi proračunskimi sredstvi in se uporablja za proračunsko leto, na katerega sprememba vpliva.
   Zato Komisija državam, ki so se pridružile izvajanju, pisno sporoči popravke obsega njihovih finančnih prispevkov in postopke, ki jim je treba slediti za izvršitev ustreznih plačil ali povračil.
   6.   Prispevek Lihtenštajna zajema le leta od dne iz člena 13(6).
   7.   Komisija lahko na leto porabi do 300 000 EUR plačil, ki so jih izvršile države, ki so se pridružile izvajanju, da se s tem financirajo upravni odhodki v zvezi z osebjem ali zunanjim osebjem, potrebnim, da se v državah članicah, ki so se pridružile izvajanju, podpre izvajanje Odločbe in tega sporazuma.
   8.   Komisija za leti 2009 in 2010 prevzame proračunske obveznosti Skupnosti za zadevno proračunsko leto na podlagi zneskov, ki jih Komisija dodeli državam, ki so se pridružile izvajanju, v skladu s členoma 14 in 15 Odločbe.
   Člen 12
   Zaupnost
   Informacije v kakršni koli obliki, sporočene ali pridobljene na podlagi tega sporazuma, so poslovna skrivnost in se varujejo tako, kot je za podobne informacije določeno z določbami, ki veljajo za institucije Skupnosti, in zakonodajo držav, ki so se pridružile izvajanju. Take informacije se smejo sporočati samo tistim osebam v institucijah Skupnosti, v državah članicah ali državah, ki so se pridružile izvajanju, ki jih morajo poznati zaradi svoje funkcije, ter se ne smejo uporabljati za noben drug namen, razen za zagotavljanje učinkovite zaščite finančnih interesov pogodbenic.
   Člen 13
   Začetek veljavnosti
   1.   Depozitar tega sporazuma je generalni sekretar Sveta Evropske unije.
   2.   Evropska skupnost, Norveška, Islandija, Švica in Lihtenštajn odobrijo ta sporazum v skladu s svojimi postopki.
   3.   Ta sporazum začne veljati, ko ga odobrita Evropska skupnost in vsaj ena od pogodbenic.
   4.   Za vsako pogodbenico začne ta sporazum veljati prvi dan prvega meseca po deponiranju listine o odobritvi pri depozitarju.
   5.   Evropska skupnost, Norveška, Islandija in Švica začasno uporabljajo ta sporazum, razen člena 6, od dneva, ki sledi dnevu podpisa Sporazuma, ne glede na ustavne zahteve.
   6.   Evropska skupnost in Lihtenštajn začasno uporabljata ta sporazum od dneva, ko začnejo v skladu s členom 10 Protokola o pridružitvi Lihtenštajna veljati določbe iz člena 2 tega protokola.
   Člen 14
   Načrtovanje programov in poročanje
   1.   Države, ki so se pridružile izvajanju, Komisijo obvestijo o organih, določenih za izvajanje njihovih večletnega programa in letnih programov, najpozneje en mesec po podpisu tega sporazuma.
   2.   Države, ki so se pridružile izvajanju, Komisiji predložijo osnutek večletnega programa za obdobje 2010–2013 najpozneje tri mesece po podpisu tega sporazuma.
   3.   Države, ki so se pridružile izvajanju, Komisiji predložijo osnutek letnega programa za leto 2010 najpozneje pet mesecev po podpisu tega sporazuma.
   4.   Države, ki so se pridružile izvajanju, predložijo opis sistemov upravljanja in nadzora iz člena 34(2) Odločbe najpozneje tri mesece po podpisu tega sporazuma.
   5.   Komisija odobri večletni program v treh mesecih po njegovi uradni predložitvi, letni program za leto 2010 pa v enem mesecu po njegovi uradni predložitvi v skladu s postopki, določenimi v Odločbi, ter pod pogojem, da se Komisija v skladu s postopkom iz člena 34 Odločbe prepriča, da so države, ki so se pridružile izvajanju, vzpostavile sisteme upravljanja in nadzora, skladne s členi 26 do 32 Odločbe.
   6.   Državam, ki so se pridružile izvajanju, ni treba predložiti poročila o vrednotenju iz člena 52(2)(a) Odločbe.
   Člen 15
   Veljavnost in prekinitev Sporazuma
   1.   Ta sporazum lahko prekine Skupnost ali država, ki se je pridružila izvajanju, tako da o svoji odločitvi o prekinitvi uradno obvesti druge pogodbenice. Sporazum preneha veljati tri mesece po dnevu tega uradnega obvestila. Projekti in dejavnosti, ki so v trenutku prekinitve v teku, se nadaljujejo v skladu s pogoji, določenimi v tem sporazumu. Pogodbenice soglasno urejajo vse morebitne ostale posledice prekinitve.
   2.   Kar zadeva Norveško in Islandijo, se ta sporazum prekine, ko se prekine ustrezni Sporazum o pridružitvi Norveške in Islandije v skladu s členom 8(4), členom 11(3) ali členom 16 Sporazuma.
   Kar zadeva Švico, se ta sporazum prekine, ko se prekine ustrezni Sporazum o pridružitvi Švice v skladu s členom 7(4), členom 10(3) ali členom 17 Sporazuma.
   Kar zadeva Lihtenštajn, se ta sporazum prekine, ko se prekine ustrezni Protokol o pridružitvi Lihtenštajna v skladu s členom 5(4), členom 11(1) ali členom 11(3) Protokola.
   Člen 16
   Jeziki
   Ta sporazum in izjave, ki so mu priložene, so sestavljene v enem izvirniku v angleškem, bolgarskem, češkem, danskem, estonskem, finskem, francoskem, grškem, italijanskem, latvijskem, litovskem, madžarskem, malteškem, nemškem, nizozemskem, poljskem, portugalskem, romunskem, slovaškem, slovenskem, španskem, švedskem, islandskem in norveškem jeziku, pri čemer so vsa besedila enako verodostojna.

      Съставено в Брюксел на деветнадесети март две хиляди и десета година.
      Hecho en Bruselas, el diecinueve de marzo de dos mil diez.
      V Bruselu dne devatenáctého března dva tisíce deset.
      Udfærdiget i Bruxelles den nittende marts to tusind og ti.
      Geschehen zu Brüssel am neunzehnten März zweitausendzehn.
      Kahe tuhande kümnenda aasta märtsikuu üheksateistkümnendal päeval Brüsselis.
      'Εγινε στις Βρυξέλλες, στις δέκα εννέα Μαρτίου δύο χιλιάδες δέκα.
      Done at Brussels on the nineteenth day of March in the year two thousand and ten.
      Fait à Bruxelles, le dix-neuf mars deux mille dix.
      Fatto a Bruxelles, addì diciannove marzo duemiladieci.
      Briselē, divi tūkstoši desmitā gada deviņpadsmitajā martā.
      Priimta du tūkstančiai dešimtų metų kovo devynioliktą dieną Briuselyje.
      Kelt Brüsszelben, a kétezer-tizedik év március tizenkilencedik napján.
      Magħmul fi Brussell, id-dsatax-il jum ta′ Marzu tas-sena elfejn u għaxra.
      Gedaan te Brussel, de negentiende maart tweeduizend tien.
      Sporządzono w Brukseli dnia dziewiętnastego marca roku dwa tysiące dziesiątego.
      Feito em Bruxelas, em dezanove de Março de dois mil e dez.
      Încheiat la Bruxelles, la nouăsprezece martie două mii zece.
      V Bruseli dňa devätnásteho marca dvetisícdesať.
      V Bruslju, dne devetnajstega marca leta dva tisoč deset.
      Tehty Brysselissä yhdeksäntenätoista päivänä maaliskuuta vuonna kaksituhattakymmenen.
      Som skedde i Bryssel den nittonde mars tjugohundratio.
      Gjört í Brussel hinn nítjánda dag marsmánaðar árið tvö þúsund og tíu.
      Utferdiget i Brussel, den nittende mars totusenogti.

         За Европейската общност
         For the European Community
         Por la Comunidad Europea
         Za Evropské společenství
         For Det Europæiske Fællesskab
         Für die Europäische Gemeinschaft
         Euroopa Ühenduse nimel
         Για την Ευρωπαϊκή Κοινότητα
         Pour la Communauté européenne
         Per la Comunità europea
         Eiropas Kopienas vārdā
         Europos bendrijos vardu
         Az Európai Közösség részéről
         Għall-Komunità Ewropea
         Voor de Europese Gemeenschap
         W imieniu Wspólnoty Europejskiej
         Pela Comunidade Europeia
         Pentru Comunitatea Europeană
         Za Európske spoločenstvo
         Za Evropsko skupnost
         Euroopan yhteisön puolesta
         På Europeiska gemenskapens vägnar

         Fyrir hönd Islands

         For Kongeriket Norge

         Für die Schweizerische Eidgenossenschaft
         Pour la Confédération suisse
         Per la Confederazione svizzera

         Für das Fürstentum Liechtenstein

      (1)  UL L 248, 16.9.2002, str. 1. Uredba, kakor je bila nazadnje spremenjena z Uredbo Sveta (ES) št. 1525/2007 (UL L 343, 27.12.2007, str. 9).

      (2)  UL L 357, 31.12.2002, str. 1. Uredba, kakor je bila nazadnje spremenjena z Uredbo (ES, Euratom) št. 478/2007 (UL L 111, 28.4.2007, str. 13).

      (3)  UL L 292, 15.11.1996, str. 2.

      (4)  UL L 136, 31.5.1999. str 1.

      (5)  Na podlagi BDP za leto 2007.
   Za leto 2009 se plačila izvršijo na podlagi fiksnih zneskov, ki jih ni mogoče prilagajati ().

      (6)  Indeksna števila so zaokrožena.
   Plačila za obdobje 2010–2013 se izvršijo na osnovi indeksa, navedenega v tej razpredelnici, ob upoštevanju odstavka 4.

      (7)  UL C 139, 14.6.2006, str. 1.
   SKUPNA IZJAVA EVROPSKE SKUPNOSTI IN LIHTENŠTAJNA O SODELOVANJU LIHTENŠTAJNA V SKLADU ZA ZUNANJE MEJE OB UPORABI ODLOČBE št. 574/2007/ES EVROPSKEGA PARLAMENTA IN SVETA
   EVROPSKA SKUPNOST IN LIHTENŠTAJN SE

               —

               ob upoštevanju geografskega položaja Lihtenštajna, ki nima zunanjih meja in konzularnega omrežja, ki bi bili podlaga za razvoj programa za izvajanje Sklada, ter

               —

               ob priznavanju zaveze Lihtenštajna k izpolnjevanju ciljev schengenskega pravnega reda in k solidarnosti z državami, ki uporabljajo schengenske določbe o zunanjih mejah,
               strinjata, da se lahko Lihtenštajn odloči, da ne sodeluje pri izvajanju Sklada, pod pogojem, da finančno prispeva v Sklad skladno s členom 11 Sporazuma med Evropsko skupnostjo ter Republiko Islandijo, Kraljevino Norveško, Švicarsko konfederacijo in Kneževino Lihtenštajn o dopolnilnih pravilih v zvezi s Skladom za zunanje meje za obdobje 2007–2013. Lihtenštajn bo torej prispeval v Sklad, a se bo odpovedal pravici do prejema dodelitev v okviru Sklada skladno s členoma 14 in 15 Odločbe št. 574/2007/ES Evropskega parlamenta in Sveta.

         Če se bo Lihtenštajn pozneje odločil, da želi sodelovati v Skladu, bo o tem dovolj zgodaj obvestil Komisijo, z izmenjavo dopisov pa se bodo določili nujni praktični ukrepi, s katerimi se bo zagotovila uporaba Odločbe št. 574/2007/ES Evropskega parlamenta in Sveta, izvedbenih določb in tega sporazuma.
   IZJAVA NORVEŠKE VLADE O NEPOSREDNI IZVRŠLJIVOSTI ODLOČITEV, KI JIH SPREJMEJO INSTITUCIJE EVROPSKE SKUPNOSTI GLEDE DENARNIH OBVEZNOSTI, NASLOVLJENIH NA PODJETJA S SEDEŽEM NA NORVEŠKEM
   Pogodbenice je treba opozoriti, da z veljavno ustavo Norveške ni določena neposredna izvršljivost odločitev, ki jih sprejmejo institucije Evropske skupnosti, glede denarnih obveznosti, naslovljenih na podjetja s sedežem na Norveškem. Norveška priznava, da je treba take odločitve še naprej naslavljati neposredno na ta podjetja, ki morajo izpolniti svoje obveznosti, skladno s sedanjo prakso. Omenjene ustavne omejitve v zvezi z neposredno izvršljivostjo odločitev institucij Evropske skupnosti glede denarnih obveznosti ne veljajo za podružnice in sredstva na ozemlju Skupnosti, ki so v lasti podjetij s sedežem na Norveškem. Ob morebitnih težavah je Norveška pripravljena sodelovati v posvetovanjih in bo poskušala doseči vzajemno zadovoljivo rešitev.
   IZJAVA EVROPSKE SKUPNOSTI
   Komisija bo redno preverjala stanje, navedeno v enostranski izjavi Norveške. Kadar koli lahko začne posvetovanja z Norveško, da bi našla zadovoljive rešitve za take težave.
   Joint Declaration by the European Union and the Republic of Iceland, the Kingdom of Norway, the Swiss Confederation and the Principaliy of Liechtenstein on the signature of the Agreement between the European Community and the Republic of Iceland, the Kingdom of Norway, the Swiss Confederation and the Principality of Liechtenstein on supplementary rules in relation to the External Borders Fund for the period 2007 to 2013
   As a consequence of the entry into force of the Treaty of Lisbon on 1 December 2009, the European Union has replaced and succeeded the European Community and from that date the European Union exercises all rights and assumes all obligations of the European Community.
   Therefore, references to ‘the European Community’ in the text of the aforementioned Agreement, signed today, are, where appropriate, to be read as ‘the European Union’.

      Done at Brussels on  2010.

         For the European Union

         For the Republic of Iceland

         For the Kingdom of Norway

         For the Swiss Confederation

         For the Principality of Liechtenstein


title: Sklep Sveta (SZVP) 2017/412 z dne 7. marca 2017 o spremembi Sklepa 2013/798/SZVP o omejevalnih ukrepih proti Srednjeafriški republiki

text:
               9.3.2017

               SL

               Uradni list Evropske unije

               L 63/102

         SKLEP SVETA (SZVP) 2017/412
   z dne 7. marca 2017
   o spremembi Sklepa 2013/798/SZVP o omejevalnih ukrepih proti Srednjeafriški republiki
   SVET EVROPSKE UNIJE JE –
   ob upoštevanju Pogodbe o Evropski uniji in zlasti člena 29 Pogodbe,
   ob upoštevanju naslednjega:

               (1)

               Svet je 23. decembra 2013 sprejel Sklep 2013/798/SZVP (1).

               (2)

               Varnostni svet Združenih narodov je 27. januarja 2017 sprejel Resolucijo 2339 (2017) (v nadaljnjem besedilu: RVSZN 2339 (2017)).

               (3)

               V RVSZN 2339 (2017) so določene nekatere spremembe izjem v zvezi z embargom na orožje ter merili za uvrstitev na seznam oseb in subjektov, za katere veljajo sankcije.

               (4)

               Za izvajanje nekaterih ukrepov je potrebno nadaljnje ukrepanje Unije.

               (5)

               Sklep 2013/798/SZVP bi bilo zato treba ustrezno spremeniti –

         SPREJEL NASLEDNJI SKLEP:
   Člen 1
   Sklep 2013/798/SZVP se spremeni:

               1.

               člen 2 se nadomesti z naslednjim:
               „Člen 2
               Člen 1 se ne uporablja za:

                           (a)

                           prodajo, dobavo, prenos ali izvoz orožja in sorodnega materiala ter zagotavljanje s tem povezane tehnične pomoči ali financiranja in finančne pomoči, ki so namenjeni izključno v podporo ali uporabo v večrazsežnostni integrirani stabilizacijski misiji Združenih narodov v Srednjeafriški republiki (MINUSCA), regionalni bojni skupini Afriške unije (AU-RTF), misijah Unije in s strani francoskih sil, razporejenih v Srednjeafriški republiki;

                           (b)

                           prodajo, dobavo, prenos ali izvoz nesmrtonosne opreme ter zagotavljanje pomoči, vključno z operativnim in neoperativnim usposabljanjem varnostnih sil Srednjeafriške republike, tudi državnih civilnih institucij kazenskega pregona, namenjene zgolj v podporo procesu reforme varnostnega sektorja v Srednjeafriški republiki ali za uporabo v tem procesu, ob usklajevanju z misijo MINUSCA, o čemer se vnaprej uradno obvesti odbor, ustanovljen na podlagi odstavka 57 RVSZN 2127 (2013) (v nadaljnjem besedilu: odbor);

                           (c)

                           prodajo, dobavo, prenos ali izvoz orožja in sorodnega materiala, ki ga v Srednjeafriško republiko pripeljejo čadske in sudanske sile izključno za lastno uporabo v mednarodnih patruljah tristranske vojaške enote, ki so jo 23. maja 2011 v Kartumu ustanovile Srednjeafriška republika, Čad in Sudan in s katero bi povečali varnost na skupnih mejnih območjih v sodelovanju z misijo MINUSCA, kot je vnaprej odobril odbor;

                           (d)

                           prodajo, dobavo, prenos ali izvoz nesmrtonosne vojaške opreme, namenjene zgolj za uporabo v humanitarne ali varnostne namene, in s tem povezane tehnične pomoči ali usposabljanja, kot je vnaprej odobril odbor;

                           (e)

                           prodajo, dobavo, prenos ali izvoz zaščitnih oblačil, vključno z neprebojnimi jopiči in vojaškimi čeladami, ki so jih v Srednjeafriško republiko zgolj za lastno uporabo začasno uvozili uslužbenci Združenih narodov, uslužbenci Unije ali njenih držav članic, predstavniki medijev ter delavci na področju humanitarne in razvojne pomoči in njihovo spremno osebje;

                           (f)

                           prodajo, dobavo, prenos ali izvoz osebnega orožja in druge sorodne opreme, namenjene izključno uporabi v mednarodnih patruljah, ki zagotavljajo varnost na zaščitenem območju treh nacionalnih parkov v porečju reke Sangha s preprečevanjem divjega lova, tihotapljenja slonovine in orožja ter drugih nezakonitih dejavnosti v nasprotju z nacionalno zakonodajo Srednjeafriške republike ali njenimi mednarodnopravnimi obveznostmi, o čemer je vnaprej uradno obveščen odbor;

                           (g)

                           prodajo, dobavo, prenos ali izvoz orožja in druge sorodne smrtonosne opreme varnostnim silam Srednjeafriške republike, tudi državnim civilnim institucijam kazenskega pregona, namenjene izključno v podporo procesu reforme varnostnega sektorja v Srednjeafriški republiki ali za uporabo v tem procesu, kot je vnaprej odobril odbor, ali

                           (h)

                           drugo prodajo, dobavo, prenos ali izvoz orožja in sorodnega materiala ali zagotavljanje pomoči ali osebja, kot je vnaprej odobril odbor.“;

               2.

               v členu 2a se odstavek 1 nadomesti z naslednjim:
               „1.   Države članice sprejmejo potrebne ukrepe, da preprečijo vstop na svoje ozemlje ali tranzit preko njega osebam, ki jih odbor uvrsti na seznam kot osebe, ki:

                           (a)

                           sodelujejo pri dejanjih, ki ogrožajo mir, stabilnost ali varnost v Srednjeafriški republiki, ali taka dejanja podpirajo, vključno z dejanji, ki ogrožajo ali ovirajo proces stabilizacije in sprave ali ki spodbujajo nasilje;

                           (b)

                           kršijo embargo na orožje, uveden na podlagi odstavka 54 RVSZN 2127 (2013) in člena 1 tega sklepa, ali ki so neposredno ali posredno dobavile, prodale ali prenesle orožje ali sorodni material oboroženim skupinam ali kriminalnim združbam v Srednjeafriški republiki ali ga od njih prejele ali ki so tem skupinam ali združbam nudile tehnično svetovanje, usposabljanje ali pomoč, vključno s financiranjem in finančno pomočjo, povezano z nasilnimi dejanji oboroženih skupin ali kriminalnih združb v Srednjeafriški republiki, ali jih od njih prejele;

                           (c)

                           sodelujejo pri načrtovanju, vodenju ali zagrešitvi dejanj, s katerimi se krši mednarodno pravo človekovih pravic oziroma mednarodno humanitarno pravo ali s katerimi se zlorabljajo ali kršijo človekove pravice v Srednjeafriški republiki, vključno z napadi na civiliste, napadi na podlagi etnične ali verske pripadnosti žrtev, napadi na šole in bolnišnice ter ugrabitvami in prisilnim izseljevanjem;

                           (d)

                           sodelujejo pri načrtovanju, vodenju ali storitvi dejanj, ki vključujejo spolno nasilje in nasilje na podlagi spola v Srednjeafriški republiki;

                           (e)

                           novačijo ali izkoriščajo otroke v oboroženih spopadih v Srednjeafriški republiki in s tem kršijo veljavno mednarodno pravo;

                           (f)

                           podpirajo oborožene skupine ali kriminalne združbe s pomočjo nezakonitega izkoriščanja naravnih virov ali trgovine z njimi v Srednjeafriški republiki ali iz Srednjeafriške republike, vključno z diamanti, zlatom ter prosto živečimi živalmi in proizvodi iz njih;

                           (g)

                           ovirajo dostavo humanitarne pomoči Srednjeafriški republiki, dostop do nje ali njeno razdeljevanje v Srednjeafriški republiki;

                           (h)

                           sodelujejo pri načrtovanju, vodenju, sponzoriranju ali izvedbi napadov zoper misije ZN ali mednarodne varnostne sile, vključno z misijo MINUSCA, misijami Unije in francoskimi operacijami, ki jim nudijo podporo;

                           (i)

                           vodijo subjekt, ki ga je odbor uvrstil na seznam, ali nudijo podporo osebi ali subjektu, ki ga je odbor uvrstil na seznam, ali delajo za ali v imenu ali po navodilih take osebe ali subjekta, ali vodijo subjekt, ki je v lasti ali pod nadzorom osebe ali subjekta, ki ga je odbor uvrstil na seznam;

                     kot so navedene na seznamu v Prilogi k temu sklepu.“;

               3.

               člen 2b se spremeni:

                           (a)

                           odstavek 1 se nadomesti z naslednjim:
                           „1.   Zamrznejo se vsa sredstva in gospodarski viri, ki so v lasti ali pod neposrednim ali posrednim nadzorom oseb ali subjektov, ki jih odbor uvrsti na seznam, ker:

                                       (a)

                                       sodelujejo pri dejanjih, ki ogrožajo mir, stabilnost ali varnost v Srednjeafriški republiki, ali taka dejanja podpirajo, vključno z dejanji, ki ogrožajo ali ovirajo proces stabilizacije in sprave ali ki spodbujajo nasilje;

                                       (b)

                                       kršijo embargo na orožje, uveden na podlagi odstavka 54 RVSZN 2127 (2013) in člena 1 tega sklepa, ali ki so neposredno ali posredno dobavile, prodale ali prenesle orožje ali sorodni material oboroženim skupinam ali kriminalnim združbam v Srednjeafriški republiki ali ga od njih prejele ali ki so tem skupinam ali združbam nudile tehnično svetovanje, usposabljanje ali pomoč, vključno s financiranjem in finančno pomočjo, povezano z nasilnimi dejanji oboroženih skupin ali kriminalnih združb v Srednjeafriški republiki, ali jih od njih prejele;

                                       (c)

                                       sodelujejo pri načrtovanju, vodenju ali zagrešitvi dejanj, s katerimi se krši mednarodno pravo človekovih pravic oziroma mednarodno humanitarno pravo ali s katerimi se zlorabljajo ali kršijo človekove pravice v Srednjeafriški republiki, vključno z napadi na civiliste, napadi na podlagi etnične ali verske pripadnosti žrtev, napadi na šole in bolnišnice ter ugrabitvami in prisilnim izseljevanjem;

                                       (d)

                                       sodelujejo pri načrtovanju, vodenju ali storitvi dejanj, ki vključujejo spolno nasilje in nasilje na podlagi spola v Srednjeafriški republiki;

                                       (e)

                                       novačijo ali izkoriščajo otroke v oboroženih spopadih v Srednjeafriški republiki in s tem kršijo veljavno mednarodno pravo;

                                       (f)

                                       podpirajo oborožene skupine ali kriminalne združbe s pomočjo nezakonitega izkoriščanja naravnih virov ali trgovine z njimi v Srednjeafriški republiki ali iz Srednjeafriške republike, vključno z diamanti, zlatom ter prosto živečimi živalmi in proizvodi iz njih;

                                       (g)

                                       ovirajo dostavo humanitarne pomoči Srednjeafriški republiki, dostop do nje ali njeno razdeljevanje v Srednjeafriški republiki;

                                       (h)

                                       sodelujejo pri načrtovanju, vodenju, sponzoriranju ali izvedbi napadov zoper misije ZN ali mednarodne varnostne sile, vključno z misijo MINUSCA, misijami Unije in francoskimi operacijami, ki jim nudijo podporo;

                                       (i)

                                       vodijo subjekt, ki ga je odbor uvrstil na seznam, ali nudijo podporo osebi ali subjektu, ki ga je odbor uvrstil na seznam, ali delajo za ali v imenu ali po navodilih take osebe ali subjekta, ali vodijo subjekt, ki je v lasti ali pod nadzorom osebe ali subjekta, ki ga je odbor uvrstil na seznam;

                                 kot so navedene na seznamu v Prilogi k temu sklepu.“;

                           (b)

                           odstavek 4 se nadomesti z naslednjim:
                           „4.   Države članice lahko dovolijo izjeme od ukrepov iz odstavkov 1 in 2 glede sredstev in gospodarskih virov, ki so:

                                       (a)

                                       potrebni za izredne izdatke, potem ko zadevna država članica uradno obvesti odbor in odbor to odobri;

                                       (b)

                                       predmet sodne, upravne ali arbitražne zastavne pravice ali sodbe; v tem primeru se lahko sredstva in gospodarski viri uporabijo za izvršitev te zastavne pravice ali sodbe, pod pogojem, da je zastavna pravica ali sodba nastala pred 27. januarjem 2017 in da ni v korist osebe ali subjekta iz tega člena ter potem ko zadevna država članica o tem uradno obvesti odbor.“

         Člen 2
   Ta sklep začne veljati dan po objavi v Uradnem listu Evropske unije.

      V Bruslju, 7. marca 2017

            Za Svet

            Predsednik

         L. GRECH

      (1)  Sklep Sveta 2013/798/SZVP z dne 23. decembra 2013 o omejevalnih ukrepih proti Srednjeafriški republiki (UL L 352, 24.12.2013, str. 51).


title: Sklep Komisije z dne 16. decembra 2015 – Imenovanje članov skupine deležnikov za platformo programa ustreznosti in uspešnosti predpisov

text:
               18.12.2015

               SL

               Uradni list Evropske unije

               C 425/8

         SKLEP KOMISIJE
   z dne 16. decembra 2015
   Imenovanje članov skupine deležnikov za platformo programa ustreznosti in uspešnosti predpisov
   (2015/C 425/06)
   EVROPSKA KOMISIJA JE –
   ob upoštevanju Pogodbe o delovanju Evropske unije,
   ob upoštevanju Sklepa C(2015) 3261 final z dne 19. maja 2015 o vzpostavitvi platforme programa ustreznosti in uspešnosti predpisov (v nadaljnjem besedilu: REFIT),
   ob upoštevanju naslednjega:

               (1)

               Sklep Komisije o vzpostavitvi platforme REFIT (1) (nadaljnjem besedilu: Sklep) določa, da so naloge platforme (i) sprejemanje in zbiranje predlogov iz vseh razpoložljivih virov o zmanjšanju regulativnih in upravnih bremen, ki jih povzročata zakonodaja Unije in njeno izvajanje v državah članicah; (ii) ocenjevanje uspešnosti zbranih predlogov v smislu njihovega morebitnega vpliva na zmanjšanje regulativnih in upravnih bremen, ne da bi bilo s tem ogroženo izpolnjevanje ciljev zakonodaje in, kjer je potrebno, zagotavljanje dodatnih pripomb v zvezi s predlogi; (iii) posredovanje tistih predlogov, za katere se meni, da bi jim bilo treba nameniti največ pozornosti, zadevnim službam Komisije ali po potrebi zadevnim državam članicam, da nanje predložijo svoje komentarje ali dodatne pripombe; in (iv) zagotavljanje, da vsaka oseba, ki je podala predlog, prejme odgovor, ter zagotavljanje javnega dostopa do prejetih predlogov, dodatnih pripomb in komentarjev, ki so jih predložile službe Komisije ali zadevne države članice.

               (2)

               Sklep določa, da bo platforma združevala vladno skupino in skupino deležnikov, ki jo sestavlja 20 strokovnjakov, pri čemer dva zastopata Evropski ekonomsko-socialni odbor in Odbor regij, ostali pa podjetja, vključno z malimi in srednjimi podjetji, ter socialne partnerje in organizacije civilne družbe, ki imajo neposredne izkušnje pri uporabi zakonodaje Unije. Strokovnjaki v skupini deležnikov so imenovani za delovanje v svojem imenu ali za zastopanje skupnega interesa več deležnikov.

               (3)

               Sklep določa, da Komisija na predlog prvega podpredsednika Komisije imenuje člane skupine deležnikov, izbrane med kandidati, ki imajo neposredne izkušnje pri uporabi zakonodaje Unije in so se odzvali na razpis. Ob imenovanju je treba zagotoviti čim bolj uravnoteženo zastopanost različnih sektorjev, interesov in regij Unije ter spolov. Člani se imenujejo za obdobje do 31. oktobra 2019.

               (4)

               Vse prijave, prejete v skladu z zgoraj navedenimi pravili, so bile natančno pregledane.

               (5)

               Če kateri koli član skupine deležnikov preneha biti član v času mandata platforme, je prvi podpredsednik pooblaščen, da imenuje njegovega namestnika na podlagi meril, določenih s sklepom o vzpostavitvi platforme, da se preprečijo zamude pri nadomestitvi članov te skupine ali neuravnoteženo članstvo –

         SPREJELA NASLEDNJI SKLEP:
   Člen 1
   1.   Člani deležnikov platforme REFIT so po abecednem vrstnem redu navedeni v prilogi k temu sklepu.
   2.   Če kateri koli član skupine deležnikov preneha biti član v času mandata platforme, lahko prvi podpredsednik imenuje njegovega namestnika iz prvotnega seznama kandidatov, ki so se odzvali na razpis za prijavo interesa za članstvo v skupini deležnikov.
   Člen 2
   Ta sklep se uporablja do 31. oktobra 2019.

      V Bruslju, 16. decembra 2015

            Za Komisijo

            Predsednik

         Jean-Claude JUNCKER

      (1)  C(2015) 3261 final.

      PRILOGA

         Imenovani člani

      Člani skupine deležnikov platforme REFIT, razporejeni po abecednem vrstnem redu in z navedbo, ali so bili imenovani za delovanje v svojem imenu ali za zastopanje skupnega interesa več deležnikov.

                  Ime in priimek

                  Državljanstvo

                  Zastopajo skupni interes deležnikov na določenem področju politike

                  Trenutni delodajalec

                  Risto Alanko

                  FI

                  DA

                  The Federation of Finnish Technology Industries

                  Pierre Baussand

                  FR

                  DA

                  Social Platform AISBL

                  Fenna Beekmans-Pols

                  NL

                  NE

                  Europa Decentraal

                  Geert Laaier Christensen

                  DK

                  DA

                  Dansk Erhverv – danska gopodarska zbornica

                  Mike Clarke

                  UK

                  DA

                  Royal Society of Bird Protection (RSPB)

                  Katarzyna Hanula-Bobbitt

                  PL

                  DA

                  Finance Watch

                  Jens Hedström

                  SE

                  DA

                  BusinessEurope

                  Assya Kavrakova

                  BG

                  DA

                  European Citizen Action Service (ECAS)

                  Juraj Krivošík

                  SK

                  NE

                  SEVEn, the „Energy Efficiency Center“

                  Linas Lasiauskas

                  LT

                  NE

                  Lithuanian Apparel and Textile Industry Association

                  Peter Loosen

                  DE

                  DA

                  Bund für Lebensmittelrecht und Lebensmittelkunde e.V. (nacionalna zveza)

                  Jean Naslin

                  FR

                  DA

                  European Banking Industry Committee (EBIC)

                  Ursula Pachl

                  AT

                  DA

                  European consumer organisation (BEUC)

                  Heidi Roenne Moeller

                  DK

                  DA

                  European Trade Union Confederation (ETUC)

                  Valeria Ronzitti

                  IT

                  DA

                  European Centre of Employers and Enterprises providing public services (CEEP)

                  María Elena Santiago Cid

                  ES

                  DA

                  European Committee for Standardization (CEN) in European Committee for Electro technical Standardization (Cenelec)

                  Magdalena Stoczkiewicz

                  PL

                  DA

                  Friends of the Earth Europe

                  Michaël Angelo van Straalen

                  NL

                  DA

                  Koninklijke Vereniging MKB

         Rezervni seznam

      Če kateri koli član skupine deležnikov preneha biti član v času mandata platforme, lahko prvi podpredsednik imenuje njegovega namestnika iz prvotnega seznama kandidatov, ki so se odzvali na razpis za prijavo interesa za članstvo v skupini deležnikov.


title: Sklep Sveta (EU) 2016/1670 z dne 12. septembra 2016 o imenovanju člana in dveh nadomestnih članov Odbora regij na predlog Italijanske republike

text:
               16.9.2016

               SL

               Uradni list Evropske unije

               L 249/37

         SKLEP SVETA (EU) 2016/1670
   z dne 12. septembra 2016
   o imenovanju člana in dveh nadomestnih članov Odbora regij na predlog Italijanske republike
   SVET EVROPSKE UNIJE JE –
   ob upoštevanju Pogodbe o delovanju Evropske unije in zlasti člena 305 Pogodbe,
   ob upoštevanju predloga italijanske vlade,
   ob upoštevanju naslednjega:

               (1)

               Svet je 26. januarja 2015, 5. februarja 2015 in 23. junija 2015 sprejel sklepe (EU) 2015/116 (1), (EU) 2015/190 (2) in (EU) 2015/994 (3) o imenovanju članov in nadomestnih članov Odbora regij za obdobje od 26. januarja 2015 do 25. januarja 2020. Andrea BALLARÈ je 16. decembra 2015 s Sklepom Sveta (EU) 2015/2361 (4) kot nadomestni član zamenjal Antonia DECARA.

               (2)

               Zaradi konca mandata, na podlagi katerega je bil predlagan Piero FASSINO (Sindaco del Comune di Torino), se je sprostilo mesto člana Odbora regij.

               (3)

               Zaradi konca mandata, na podlagi katerega je bil predlagan Andrea BALLARÈ (Sindaco di Novara), se je sprostilo mesto nadomestnega člana Odbora regij.

               (4)

               Zaradi konca mandata Francesce BALZANI se je sprostilo mesto nadomestnega člana Odbora regij –

         SPREJEL NASLEDNJI SKLEP:
   Člen 1
   Za preostanek mandata, ki se izteče 25. januarja 2020, se v Odbor regij imenujejo:

               (a)

               za člana:

                           —

                           Piero FASSINO (Consigliere del Comune di Torino (TO)) (sprememba mandata)

                     ter

               (b)

               za nadomestna člana:

                           —

                           Andrea BALLARÈ (Consigliere del Comune di Novara (NO)) (sprememba mandata),

                           —

                           Guido MILANA (Consigliere del Comune di Olevano Romano (RM)).

         Člen 2
   Ta sklep začne veljati na dan sprejetja.

      V Bruslju, 12. septembra 2016

            Za Svet

            Predsednik

         M. LAJČÁK

      (1)  Sklep Sveta (EU) 2015/116 z dne 26. januarja 2015 o imenovanju članov in nadomestnih članov Odbora regij za obdobje od 26. januarja 2015 do 25. januarja 2020 (UL L 20, 27.1.2015, str. 42).

      (2)  Sklep Sveta (EU) 2015/190 z dne 5. februarja 2015 o imenovanju članov in nadomestnih članov Odbora regij za obdobje od 26. januarja 2015 do 25. januarja 2020 (UL L 31, 7.2.2015, str. 25).

      (3)  Sklep Sveta (EU) 2015/994 z dne 23. junija 2015 o imenovanju članov in nadomestnih članov Odbora regij za obdobje od 26. januarja 2015 do 25. januarja 2020 (UL L 159, 25.6.2015, str. 70).

      (4)  Sklep Sveta (EU) 2015/2361 z dne 16. decembra 2015 o imenovanju italijanskega člana in dveh italijanskih nadomestnih članov Odbora regij (UL L 331, 17.12.2015, str. 29).


title: 2005/419/Euratom:Sklep Komisije z dne 27. novembra 2002 o sklenitvi sporazuma o sodelovanju med Evropsko skupnostjo za atomsko energijo in Vlado Republike Kazahstan na področju nadzorovane jedrske fuzije (notificirano pod dokumentarno številko K(2002) 4572)

text:
               7.6.2005

               SL

               Uradni list Evropske unije

               L 143/27

      SKLEP KOMISIJE

   z dne 27. novembra 2002
   o sklenitvi sporazuma o sodelovanju med Evropsko skupnostjo za atomsko energijo in Vlado Republike Kazahstan na področju nadzorovane jedrske fuzije
   (notificirano pod dokumentarno številko K(2002) 4572)
   (2005/419/Euratom)
   KOMISIJA EVROPSKIH SKUPNOSTI JE –
   ob upoštevanju Pogodbe o ustanovitvi Evropske skupnosti za atomsko energijo in zlasti drugega odstavka člena 101 Pogodbe,
   ob upoštevanju odobritve Sveta (1),
   ob upoštevanju, da je treba skleniti sporazum o sodelovanju med Evropsko skupnostjo za atomsko energijo in Vlado Republike Kazahstan na področju nadzorovane jedrske fuzije –
   SKLENILA:
   Člen 1
   Sporazum med Evropsko skupnostjo za atomsko energijo in Vlado Republike Kazahstan na področju nadzorovane jedrske fuzije je sklenjen v imenu Evropske skupnosti za atomsko energijo.
   Besedilo Sporazuma je priloženo temu sklepu.
   Člen 2
   Ta sklep pooblašča člana Komisije, pristojnega za raziskave, ali njegovega imenovanega zastopnika, da pravno zavezujoče podpiše Sporazum v imenu Evropske skupnosti za atomsko energijo.

      V Bruslju, 27. novembra 2002

            Za Komisijo

         Philippe BUSQUIN

            Član Komisije

      (1)  12188/01 (press 333), 27.9.2001.

         SPORAZUM

      o sodelovanju med Vlado Republike Kazahstan in Evropsko skupnostjo za atomsko energijo na področju nadzorovane jedrske fuzije
      VLADA REPUBLIKE KAZAHSTAN
      na eni strani in
      EVROPSKA SKUPNOST ZA JEDRSKO ENERGIJO na drugi,
      v nadaljevanju „Skupnost“, v nadaljevanju skupaj imenovani „pogodbenica“ ali „pogodbenici“, kot ustreza, STA SE
      OB SKLICEVANJU na to, da so Evropske skupnosti in njihove države članice ter Kazahstan 23. januarja 1995 podpisali Sporazum o partnerstvu in sodelovanju;
      Z ŽELJO po pospeševanju dosežkov na področju energije fuzije kot potencialnega vira energije, ki je okoljsko sprejemljiv, ekonomsko konkurenčen in dejansko neomejen;
      OB UGOTOVITVI, da je program Skupnosti za fuzijo širši, vsestranski program, ki temelji na toroidalnem magnetnem zajetju;
      OB UGOTOVITVI, da je kazahstanski program za fuzijo usmerjen program, osredotočen na posebne prednosti fuzijske znanosti in tehnologije v Kazahstanu;
      OB ZAVEDANJU obojestranskih koristi vzpostavitve tesnejših stikov med znanstvenimi skupnostmi pogodbenic, ki delajo na področju nadzorovane jedrske fuzije;
      ODLOČENI, da sodelovanje na področju nadzorovane jedrske fuzije okrepita z rednimi posvetovanji,
      DOGOVORILI O NASLEDNJEM:
      Člen 1
      Cilj tega sporazuma je ohraniti in okrepiti sodelovanje med pogodbenicama na področjih, ki jih pokrivajo njuni programi za fuzijo, na podlagi medsebojne koristi, z namenom razvijanja znanstvenega razumevanja in tehnoloških zmožnosti, na katerih temelji energetski sistem magnetne fuzije.
      Člen 2
      Sodelovanje v okviru tega sporazuma se lahko odvija na naslednjih področjih:

                  (a)

                  eksperimentalne in teoretične študije zajetja, transporta, ogrevanja in uravnavanja toka plazme (vključno z razvojem z njimi povezanih sistemov RF) in diagnostika v magnetnih napravah;

                  (b)

                  tehnologija magnetne fuzije;

                  (c)

                  uporabna fízika plazme;

                  (d)

                  programske politike in načrti; ter

                  (e)

                  druga področja, po dogovoru.

            Člen 3
      Sodelovanje na področjih, ki so omenjena v členu 2 tega sporazuma, se lahko izvaja z:

                  (a)

                  izmenjavo in preskrbo informacij;

                  (b)

                  izmenjavo in preskrbo kadrov;

                  (c)

                  srečanji različnih vrst;

                  (d)

                  izmenjavo in preskrbo vzorcev, instrumentov in naprav za namene poskusov in evalvacij;

                  (e)

                  uravnoteženo udeležbo pri skupnih študijah in dejavnostih;

                  (f)

                  vključevanjem v delo druge pogodbenice na področju programov ali projektov fuzije, vključno s sodelovanjem s tretjimi osebami, ob soglasju tretjih oseb, kadar je to potrebno; ter

                  (g)

                  drugimi dejavnostmi, po dogovoru.

            Člen 4
      1.   Izvedbeni dogovori o posebnih skupnih dejavnostih se v potrebnem obsegu sklenejo med:

                  Skupnostjo ali drugo organizacijo, povezano z njo v okviru programa za fuzijo Skupnosti, in jo je Skupnost za to določila,

                  Vlado Republike Kazahstan, katere izvršilni organ za navedene namene je Ministrstvo za energijo in mineralne surovine Republike Kazahstan, ali drugo organizacijo, ki jo je Republika Kazahstan za to določila.

            2.   Posebne pogoje, potrebne za izvajanje dejavnosti, ki so navedeni v členu 3, obe pogodbenici skupno določita v izvedbenih dogovorih, ki vsebujejo:

                  (a)

                  posebne podrobnosti, postopke in finančne določbe za posamezne skupne dejavnosti;

                  (b)

                  dodelitev odgovornosti za operativno upravljanje zadevnih dejavnosti posamezni organizaciji ali operativnemu zastopniku;

                  (c)

                  podrobne določbe o razširjanju informacij in ravnanju z intelektualno lastnino.

            3.   Vsaka pogodbenica na primeren način usklajuje svoje dejavnosti v okviru tega sporazuma z drugimi mednarodnimi dejavnosti, ki so povezane z raziskovanjem in razvijanjem na področju nadzorovane jedrske fuzije, katerih se udeležuje druga podpisnica, z namenom preprečevanja podvajanja dela.
      Člen 5
      1.   Pogodbenici ustanovita usklajevalni odbor, ki usklajuje in nadzoruje izvrševanje tega sporazuma. Vsaka pogodbenica imenuje enako število članov usklajevalnega odbora, enega od njih pa za vodjo delegacije. Usklajevalni odbor se sestaja vsako leto izmenoma v Skupnosti oziroma v Kazahstanu, če to ni drugače dogovorjeno. Vodja delegacije gostujoče pogodbenice sprejema predseduje srečanju.
      2.   Funkcije usklajevalnega odbora vključujejo:

                  (a)

                  ocenjevanje stanja sodelovanja v okviru tega sporazuma;

                  (b)

                  določanje posebnih nalog, ki naj se izvedejo na področjih iz člena 2, brez poseganja v sprejemanje avtonomnih odločitev s strani pogodbenic glede njunih programov.

            3.   Vse odločitve usklajevalnega odbora se sprejemajo soglasno.
      4.   Za obdobja med srečanji usklajevalnega odbora vsaka pogodbenica imenuje izvršilnega sekretarja, ki deluje v njenem imenu v vseh zadevah, ki se tičejo sodelovanja v okviru tega sporazuma. Izvršilni sekretar je odgovoren za tekoče vodenje sodelovanja.
      Člen 6
      Vse stroške, ki izhajajo iz sodelovanja v okviru tega sporazuma, nosi podpisnica, ki jih povzroči, razen če to ni v pisni obliki drugače dogovorjeno.
      Člen 7
      Ravnanje z informacijami in pravicami intelektualne lastnine, vključno z industrijsko lastnino, patenti in avtorskimi pravicami, ki izhajajo iz skupnih dejavnosti v okviru tega sporazuma, in njihovo širjenje je v skladu s prilogami, ki so sestavni del tega sporazuma.
      Člen 8
      Ta sporazum se ne dotika obstoječih in prihodnjih dogovorov o sodelovanju med pogodbenicama.
      Člen 9
      1.   Izvajanje skupnih dejavnosti s strani pogodbenic v okviru tega sporazuma je odvisno od razpoložljivosti odobrenih sredstev.
      2.   Sodelovanje v okviru tega sporazuma poteka v skladu z zakoni in predpisi, ki se uporabljajo.
      3.   Pogodbenici storita vse, kar je v njunih močeh, da v okviru zakonov in drugih predpisov olajšata formalnosti, ki se zahtevajo pri gibanju oseb, premestitvi materialov in opreme ter pri prenosu denarnih sredstev, potrebnih za izvajanje tega sporazuma.
      4.   Nadomestilo za škodo, ki nastane z izvajanjem tega sporazuma, je v skladu z zakoni in drugimi predpisi, ki se uporabljajo v obeh pogodbenicah.
      Člen 10
      Pogodbenici si ob upoštevanju svojih zakonov in drugih prepisov prizadevata urejati vsa vprašanja v zvezi s tem sporazumom z medsebojnimi posvetovanji.
      Člen 11
      1.   Ta sporazum začne veljati na dan (1), ko pogodbenici z izmenjavo diplomatskih not podrobno opredelita začetek njegove veljavnosti. V veljavi ostane za začetno obdobje desetih let.
      2.   Po tem se ta sporazum avtomatično obnavlja za petletna obdobja, razen če ga katera od pogodbenic najkasneje šest mesecev pred iztekom njegove veljavnosti s pisnim obvestilom ne odpove ali ne zahteva ponovna pogajanja.
      3.   V primeru odpovedi ali ponovnih pogajanj ostane ta sporazum glede skupnih dejavnosti, ki so bile uspešno začete pred zahtevo po odpovedi ali ponovnih pogajanjih in pred izvedbenimi dogovori iz člena 4, v veljavi v svoji dotedanji obliki do zaključka teh dejavnosti in dogovorov.
      4.   Odpoved tega sporazuma ne vpliva na pravice in obveznosti, ki so navedene v členu 7.
      Člen 12
      Ta sporazum se, kar zadeva Skupnost, uporablja na ozemljih, kjer velja Pogodba o ustanovitvi Evropske skupnosti za atomsko energijo, ter na ozemljih držav, ki kot polno pridružene tretje države sodelujejo pri fuzijskem programu Skupnosti.
      Člen 13
      Ta sporazum je sestavljen v dveh izvodih v angleščini, danščini, finščini, francoščini, grščini, italijanščini, nemščini, nizozemščini, portugalščini, španščini, švedščini, kazahstanščini in ruščini, vsako besedilo je enako verodostojno.

         V Bruslju, 29. novembra 2002

               Za Evropsko skupnost za atomsko energijo

            Philippe BUSQUIN

               Za Vlado Republike Kazahstan

            Akhmetzhan S. YESSIMOV

         (1)  13. aprila 2004.

         PRILOGA I
         Vodilna načela o razdelitvi pravic intelektualne lastnine (1), ki izhajajo iz skupnih raziskovalnih dejavnosti v okviru Sporazuma o sodelovanju na področju nadzorovane jedrske fuzije
         I.   LASTNIŠTVO, RAZDELITEV IN IZKORIŠČANJE PRAVIC

                     1.

                     Vsako raziskovanje, opravljeno na podlagi tega sporazuma, je „skupno raziskovanje“. Udeleženci skupno razvijajo načrte tehnološkega upravljanja (NTU) (2) glede na lastništvo in uporabo, vključno z objavljanjem informacij in intelektualne lastnine (IL), ki se bodo ustvarili med skupnim raziskovanjem. Pogodbenici potrdita navedene načrte pred sklepanjem posebnih pogodb o znanstvenem in tehničnem sodelovanju, na katere se nanašajo. NTU se razvijajo ob upoštevanju ciljev skupnega raziskovanja, relativnih prispevkov sodelujočih, prednosti in slabih strani dodeljevanja licenc po državnih ozemljih ali po področjih uporabe, zahtev veljavnih zakonov in drugih dejavnikov, ki jih udeleženci štejejo za ustrezne. Pravice in obveznosti, ki zadevajo raziskovanje s strani gostujočih raziskovalcev v okviru IL, se prav tako urejajo s skupnimi načrti tehnološkega upravljanja.

                     2.

                     Podatki ali IL, ki izhajajo iz skupnega raziskovanja in jih ne ureja načrt tehnološkega upravljanja, se z odobritvijo s strani pogodbenic dodelijo ob upoštevanju načel, ki so določena v načrtu tehnološkega upravljanja. V primeru nesoglasij pripadajo taki podatki ali IL skupno vsem sodelujočim pri skupnem raziskovanju, iz katerega podatki ali IL izhajajo. Vsak sodelujoči, za katerega velja ta določba, ima pravico do uporabe takih podatkov ali IL za svoje komercialne namene brez ozemeljskih omejitev.

                     3.

                     Vsaka pogodbenica zagotovi, da ima druga pogodbenica in njeni udeleženci pravice do IL, ki ji je bila dodeljena v skladu s temi načeli.

                     4.

                     Ob upoštevanju pogojev konkurenčnosti na področjih iz tega sporazuma si obe pogodbenici prizadevata, da se pravice, ki so pridobljene v skladu s tem sporazumom, izvajajo na način, s katerim se spodbuja zlasti:

                                 (i)

                                 razširjanje in uporaba informacij ustvarjenih, razkritih ali drugače posredovanih v okviru tega sporazuma;

                                 (ii)

                                 sprejemanje in izvajanje mednarodnih standardov.

               II.   AVTORSKA DELA
         Avtorska dela, ki pripadajo pogodbenicama ali njunim udeležencem, se obravnavajo skladno z Bernsko konvencijo (Pariški akt 1971).
         III.   ZNANSTVENA KNJIŽEVNA DELA
         Brez poseganja v oddelek IV, razen če to ni z NTU drugače dogovorjeno, rezultate zadevnih skupnih raziskovanj objavljata podpisnici ali njuni sodelavci skupaj. Ob upoštevanju prej navedenega splošnega pravila se uporabljajo naslednji postopki:

                     1.

                     V primeru, da ena od pogodbenic ali javni organi navedene pogodbenice objavijo revije, članke, poročila, knjige znanstvene ali tehnične narave, vključno z video zapisi in programsko opremo, ki izhajajo iz skupnega raziskovanja v okviru tega sporazuma, je druga pogodbenica upravičena do svetovne, neizključne, nepreklicne in brezplačne licence za prevajanje, kopiranje, prilagajanje, posredovanje in javno distribucijo takih del.

                     2.

                     Pogodbenici zagotovita, da se literarna dela z znanstveno naravo, ki izhajajo iz skupnega raziskovanja v okviru tega sporazuma in jih izdajajo neodvisne založbe, razširjajo v čim širšem krogu.

                     3.

                     Vse kopije avtorskih del, ki se javno distribuirajo in pripravljajo v skladu s to določbo, so opremljene z imeni avtorja(-jev) dela, razen če avtor ali avtorji izrecno zavračajo svojo navedbo. Kopija je poleg tega opremljena še z dobro vidnim potrdilom o skupni podpori obeh pogodbenic.

               IV.   NERAZKRITE INFORMACIJE
         A.   Dokumentarne nerazkrite informacije

                     1.

                     Vsaka pogodbenica ali njeni udeleženci, kakor ustrezno, kar se da hitro in po možnosti v načrtu tehnološkega upravljanja določi, katerih informacij iz tega sporazuma ne želi razkriti, pri čemer se med drugim upoštevajo naslednja merila:

                                 —

                                 tajnost informacij v smislu, da informacija kot celota ali njeni deli v določeni obliki ali sestavi niso splošno znani ali na enostaven način z zakonitimi sredstvi dostopni izvedencem s tega področja,

                                 —

                                 dejanska ali potencialna komercialna vrednost informacij zaradi njihove tajnosti,

                                 —

                                 predhodna zaščita informacije v smislu, da so s strani zakonitega upravičenca podvržene okoliščinam ustreznim ukrepom za ohranitev njihove tajnosti.

                           Pogodbenici in njuni udeleženci se lahko v določenih primerih sporazumejo, če to ni drugače določeno, da se nobene informacije, ki se pridobivajo, izmenjujejo ali ustvarjajo v času skupnih raziskav v okviru tega sporazuma, ne razkrije niti v celoti in niti po delih.

                     2.

                     Vsaka pogodbenica zagotovi, da druga pogodbenica nerazkrite informacije iz tega sporazuma in njihovo zaupno naravo takoj prepozna kot tako; kot na primer z ustreznim označevanjem ali omejitvenim napisom. To se uporablja tudi za delno ali popolno reprodukcijo navedenih informacij.
                     Pogodbenica, ki nerazkrite informacije prejema v okviru tega sporazuma, upošteva njihovo zaupno naravo. Te omejitve avtomatično prenehajo, ko imetnik informacije to razkrije izvedencem s tega področja brez omejitev.

                     3.

                     Nerazkrite informacije, ki se posredujejo v okviru tega sporazuma, pogodbenica prejemnica lahko razširja osebam, ki so pri njej zaposlene, in drugim njenim zadevnim oddelkom ali agencijam, ki so pooblaščeni za posebne namene tekočega skupnega raziskovanja, pod pogojem, da se vsaka na tak način razširjena nerazkrita informacija podvrže sporazumu o zaupnosti in jo je mogoče kot tako prepoznati, kot je določeno zgoraj.

                     4.

                     S predhodno pisno privolitvijo pogodbenice, ki nerazkrite informacije posreduje v okviru tega sporazuma, lahko prejemnica te nerazkrite informacije razširja širše, kot je to sicer dovoljeno z zgornjim odstavkom 3. Pogodbenici sodelujeta pri razvijanju postopkov za vlaganje in pridobivanje predhodne pisne privolitve za takšno širše razširjanje, ki jo vsaka od podpisnic da v skladu s svojimi domačimi politikami, predpisi in zakoni.

               B.   Ne-dokumentarne nerazkrite informacije
         Nedokumentarne nerazkrite ali druge zaupne ali tajne informacije, ki se pridobivajo na seminarjih in drugih srečanjih v okviru tega sporazuma, ali informacije, ki izhajajo iz zaposlovanja osebja, uporabe naprav ali skupnih projektov, se s strani pogodbenic ali njunih udeležencev obravnavajo v skladu z načelom, ki je določeno za dokumentarne informacije v Sporazumu, vendar pod pogojem, da je bil prejemnik takih nerazkritih ali drugih tajnih ali zaupnih informacij seznanjen z zaupnim značajem posredovanih informacij takoj ob njihovem posredovanju.
         C.   Nadzor
         Vsaka od pogodbenic si prizadeva zagotoviti, da so nerazkrite informacije, ki jih prejme v okviru tega sporazuma, pod nadzorom, kakršen je določen tukaj. Če pogodbenica ugotovi ali upravičeno domneva, da bo nemogoče zadostiti določbam o nerazširjanju iz odstavkov A in B, o tem takoj obvesti drugo pogodbenico. Pogodbenici se nato posvetujeta, da določita ustrezen potek nadaljnjih ukrepov.

            (1)  Opredelitve pojmov, navedenih v teh vodilnih načelih, so določene v Prilogi II.

            (2)  Okvirne značilnosti takih NTU so določene v Prilogi III.

         PRILOGA II
         POMEN IZRAZOV
         1.   INTELEKTUALNA LASTNINA: njen pomen izhaja iz člena 2 Konvencije o ustanovitvi Svetovne organizacije za intelektualno lastnino, ki je bila podpisana v Stockholmu dne 14. julija 1967.
         2.   UDELEŽENCI: vsaka fizična ali pravna oseba, vključno s podpisnicama, ki sodeluje pri projektu v okviru tega sporazuma.
         3.   SKUPNO RAZISKOVANJE: raziskovanje, ki se izvaja in/ali financira s skupnimi prispevki obeh pogodbenic in ob sodelovanju njunih udeležencev, kadar je to primerno.
         4.   INFORMACIJE: znanstveni ali tehnični podatki, rezultati ali metode raziskovanja in razvoja, ki izhajajo iz SKUPNEGA RAZISKOVANJA, in vse druge informacije, za katere pogodbenici in/ali udeleženci, ki so vključeni v SKUPNO RAZISKOVANJE, menijo, da jih je potrebno zagotavljati ali izmenjevati v okviru tega sporazuma ali raziskav, ki temeljijo na njem.

         PRILOGA III
         OKVIRNE ZNAČILNOSTI NAČRTA TEHNOLOŠKEGA UPRAVLJANJA (NTU)
         NTU je poseben sporazum, ki ga sklenejo udeleženci, o izvajanju skupnega raziskovanja in o pravicah in obveznostih sodelujočih. Glede na IL NTU običajno med drugim ureja: lastništvo, zaščito, uporabnikove pravice za znanstvene in tehnične namene, izkoriščanje in razširjanje, vključno z ureditvijo skupnega objavljanja, pravice in obveznosti gostujočih raziskovalcev in postopke za reševanje sporov. NTU lahko ureja tudi primarne in sekundarne informacije, podeljevanje licenc in končne izsledke.


title: Sklep Sveta z dne 19. aprila 1994 o skupnem ukrepu, ki ga je Svet sprejel na podlagi člena J(3) Pogodbe o Evropski uniji, v podporo mirovnemu procesu na Bližnjem vzhodu

text:
Pomembno pravno obvestilo

|

31994D0276

Uradni list L 119 , 07/05/1994 str. 0001 - 0002 finska posebna izdaja: poglavje 11 zvezek 30 str. 0300  švedska posebna izdaja: poglavje 11 zvezek 30 str. 0300

		Sklep Svetaz dne 19. aprila 1994o skupnem ukrepu, ki ga je Svet sprejel na podlagi člena J(3) Pogodbe o Evropski uniji, v podporo mirovnemu procesu na Bližnjem vzhodu(94/276/SZVP)SVET EVROPSKE UNIJE JEob upoštevanju Pogodbe o Evropski uniji in zlasti členov J(3) in J(11) Pogodbe,ob upoštevanju splošnih smernic, ki jih je Evropski svet izdal 29. oktobra 1993,ob upoštevanju okvira za skupni ukrep, o katerem se je Evropski svet sporazumel 10. in 11. decembra 1993,ob upoštevanju člena C Pogodbe o Evropski uniji,SKLENIL:Člen 1(a) Z namenom delovati za sklenitev celovitega miru na Bližnjem vzhodu, ki bo temeljil na ustreznih resolucijah Varnostnega sveta Združenih narodov, bo Evropska unija:- sodelovala pri mednarodnih sporazumih, za katere se pogodbenice dogovorijo zaradi zagotavljanja miru v smislu procesa, začetega v Madridu,- uporabljala svoj vpliv pri spodbujanju vseh strani za brezpogojno podporo mirovnemu procesu na podlagi povabil na Madridsko konferenco in delovala za krepitev demokracije in spoštovanja človekovih pravic,- prispevala določitvi prihodnje oblike odnosov med regionalnimi stranmi v okviru delovne skupine za nadzor nad orožjem in regionalno varnost.(b) Evropska unija bo:- razvijala svojo vlogo v okviru "ad hoc" povezovalnega odbora, odgovornega za usklajevanje mednarodne pomoči zasedenim ozemljem,- ohranjala vodilno vlogo v delovni skupini za regionalni ekonomski razvoj in razvijala svoje sodelovanje v drugih multilateralnih skupinah,- preučila dodatne načine, s katerimi bi lahko prispevala k razvoju regije.(c) Evropska unija bo:- nadaljevala z zavzemanjem za ukrepe, ki gradijo zaupanje in ki jih je predložila stranem,- nadaljevala z demaršami arabskim državam z namenom zagotoviti konec bojkota Izraela,- natančno spremljala razvoj glede vprašanja izraelskih naselbin na zasedenih ozemljih in nadaljevala z demaršami Izraelu o tem vprašanju.Člen 2V skladu z ustreznimi postopki Skupnosti bo Svet preučil predloge, ki jih bo Komisija predložila glede:- hitrega izvajanja programov pomoči za razvoj zasedenih ozemelj in za oblikovanje delujočega palestinskega proračuna v tesnem sodelovanju s Palestinci in v enako tesni uskladitvi z drugimi donatorji,- zagotavljanja pomoči v okviru obstoječih usmeritev drugim stranem v dvostranskih pogajanjih ob doseganju stvarnega napredka na poti k miru.Člen 3Da bi dejavno in nemudoma prispevala k ustanovitvi sil palestinske policije:(a) bo Evropska unija zagotovila pomoč;(b) bo predsedstvo v tesnem sodelovanju s Komisijo olajšalo usklajevanje s pomočjo izmenjave informacij med državami članicami o njihovi dvostranski pomoči;(c) bodo sredstva iz proračuna Skupnosti v znesku, ki ne presega 10 milijonov ECU, kakor hitro mogoče porabljena za zagotovitev pomoči pri ustanovitvi sil palestinske policije.Člen 4Evropska unija bo na zahtevo strani sodelovala pri zaščiti palestinskega prebivalstva z začasno navzočnostjo mednarodnih sil na zasedenih ozemljih, kakor k temu poziva Resolucija Varnostnega sveta št. 904 (1994).Operativni dogovori in režim financiranja, ki izhajajo iz tega člena, bodo urejeni v ločenem in posebnem sklepu Sveta.Člen 5Na zahtevo strani bo Evropska unija izvajala usklajen program pomoči za priprave in nadzor volitev na zasedenih ozemljih, ki jih predvideva Izjava o načelih z dne 13. septembra 1993. Podrobni operativni dogovori in režim financiranja bodo predmet ločenega sklepa Sveta potem, ko bo med Izraelom in PLO dosežen sporazum o načinu izvedbe volitev. Evropski parlament bo povabljen k sodelovanju pri oblikovanju takih dogovorov.Člen 6Evropska unija potrjuje svojo pripravljenost za sprejetje nadaljnjih operativnih odločitev v okviru tega skupnega ukrepa, v skladu z razvojem dogodkov v mirovnem procesu.Člen 7Ta sklep začne veljati z današnjim dnem.Člen 8Ta sklep se objavi v Uradnem listu.V Luxembourgu, 19. aprila 1994Za SvetPredsednikTh. Pangalos--------------------------------------------------


Pomembno pravno obvestilo

|

52007BP0109(01)

1. Sklep Evropskega parlamentaz dne 24. aprila 2007 o razrešnici glede izvrševanja splošnega proračuna Evropske unije za proračunsko leto 2005, Oddelek VI, Evropski ekonomsko-socialni odbor (C6-0469/2006 - 2006/2075(DEC))

Uradni list 074 E , 20/03/2008 str. 0166 - 0167

		1.Sklep Evropskega parlamentaz dne 24. aprila 2007 o razrešnici glede izvrševanja splošnega proračuna Evropske unije za proračunsko leto 2005, Oddelek VI, Evropski ekonomsko-socialni odbor (C6-0469/2006 — 2006/2075(DEC))Evropski parlament,- ob upoštevanju splošnega proračuna Evropske unije za proračunsko leto 2005 [1],- ob upoštevanju zaključnega letnega računa Evropskih skupnosti za proračunsko leto 2005 - zvezek I (C6-0469/2006) [2],- ob upoštevanju letnega poročila Računskega sodišča o izvrševanju proračuna za proračunsko leto 2005 in njegovih posebnih poročil z odgovori revidiranih institucij [3],- ob upoštevanju izjave o zanesljivosti poslovnih knjig ter zakonitosti in pravilnosti poslovnih dogodkov, ki jo predloži Računsko sodišče v skladu s členom 248 Pogodbe ES [4],- ob upoštevanju členov 272(10), 274, 275 in 276 Pogodbe ES,- ob upoštevanju Uredbe Sveta (ES, Euratom) št. 1605/2002 z dne 25. junija 2002 o finančni uredbi, ki se uporablja za splošni proračun Evropskih skupnosti [5], ter zlasti členov 50, 86, 145, 146 in 147 Uredbe,- ob upoštevanju člena 71 in Priloge V svojega Poslovnika,- ob upoštevanju poročila Odbora za proračunski nadzor (A6-0110/2007),1. podeli generalnemu sekretarju Evropskega ekonomsko-socialnega odbora razrešnico glede izvrševanja proračuna za proračunsko leto 2005;2. navaja pripombe v priloženi resoluciji;3. naroči svojemu predsedniku, naj ta sklep in priloženo resolucijo posreduje Svetu, Komisiji, Sodišču Evropskih skupnosti in Računskemu sodišču, Evropskemu ekonomsko-socialnemu odboru, Odboru regij, Evropskemu varuhu človekovih pravic in Evropskemu nadzorniku za varstvo podatkov ter poskrbi za objavo v Uradnem listu Evropske unije (serija L).[1] UL L 60, 8.3.2005.[2] UL C 264, 31.10.2006, str. 1.[3] UL C 263, 31.10.2006, str. 1.[4] UL C 263, 31.10.2006, str. 10.[5] UL L 248, 16.9.2002, str. 1. Uredba, kakor je bila spremenjena z Uredbo (ES, Euratom) št. 1995/2006 (UL L 390, 30.12.2006, str. 1).--------------------------------------------------


title: 2012/239/EU: Sklep Sveta z dne 2. maja 2012 o imenovanju treh španskih članov in dveh španskih nadomestnih članov Odbora regij

text:
               4.5.2012

               SL

               Uradni list Evropske unije

               L 119/49

         SKLEP SVETA
   z dne 2. maja 2012
   o imenovanju treh španskih članov in dveh španskih nadomestnih članov Odbora regij
   (2012/239/EU)
   SVET EVROPSKE UNIJE JE –
   ob upoštevanju Pogodbe o delovanju Evropske unije in zlasti člena 305 Pogodbe,
   ob upoštevanju predloga španske vlade,
   ob upoštevanju naslednjega:

               (1)

               Svet je 22. decembra 2009 in 18. januarja 2010 sprejel sklepa 2009/1014/EU (1) in 2010/29/EU (2) o imenovanju članov in nadomestnih članov Odbora regij za obdobje od 26. januarja 2010 do 25. januarja 2015.

               (2)

               Zaradi konca mandatov g. Pedra CASTRA VÁZQUEZA, g. Jordija HEREUA I BOHERA in g. Alberta RUIZA-GALLARDÓNA JIMÉNEZA so se sprostila tri mesta članov Odbora regij. Zaradi konca mandatov ge. Paz FERNÁNDEZ FELGUEROSO in g. Andrésa OCAÑE RABADÁNA sta se sprostili mesti nadomestnih članov –

         SPREJEL NASLEDNJI SKLEP:
   Člen 1
   Za preostanek mandata, ki se izteče 25. januarja 2015, se v Odbor regij imenujejo:

               (a)

               za člane:

                           —

                           g. Juan Ignacio ZOIDO ÁLVAREZ, Alcalde de Sevilla,

                           —

                           g. Abel CABALLERO ÁLVAREZ, Alcalde de Vigo,

                           —

                           ga. Nuria MARÍN MARTÍNEZ, Alcaldesa de Hospitalet de Llobregat,

                     in

               (b)

               za nadomestna člana:

                           —

                           g. Ramón ROPERO MANCERA, Alcalde de Villafranca de los Barros,

                           —

                           g. Jordi SAN JOSÉ I BUENAVENTURA, Alcalde de Sant Feliú de Llobregat (Barcelona).

         Člen 2
   Ta sklep začne veljati na dan sprejetja.

      V Bruslju, 2. maja 2012

            Za Svet

            Predsednica

         M. VESTAGER

      (1)  UL L 348, 29.12.2009, str. 22.

      (2)  UL L 12, 19.1.2010, str. 11.


Pomembno pravno obvestilo

|

2013/360/EU: Sklep Evropske centralne banke z dne 21. junija 2013 o določitvi pogojev za prenose kapitalskih deležev Evropske centralne banke med nacionalnimi centralnimi bankami in za uskladitev vplačanega kapitala (ECB/2013/18)

Uradni list L 187 , 06/07/2013 str. 0017 - 0022

		Sklep Evropske centralne bankez dne 21. junija 2013o določitvi pogojev za prenose kapitalskih deležev Evropske centralne banke med nacionalnimi centralnimi bankami in za uskladitev vplačanega kapitala(ECB/2013/18)(2013/360/EU)SVET EVROPSKE CENTRALNE BANKE JE –ob upoštevanju Statuta Evropskega sistema centralnih bank in Evropske centralne banke (v nadaljnjem besedilu: Statut ESCB) ter zlasti člena 28.5 Statuta ESCB,ob upoštevanju naslednjega:(1) Sklep ECB/2013/17 z dne 21. junija 2013 o odstotnih deležih nacionalnih centralnih bank v ključu za vpis kapitala Evropske centralne banke [1] določa uskladitev ponderjev, ki so bili določeni za nacionalne centralne banke (NCB) v ključu za vpis kapitala Evropske centralne banke (ECB) (v nadaljnjem besedilu: "ponderji v kapitalskem ključu" oziroma "kapitalski ključ"), glede na pristop Hrvaške k Evropski uniji in glede na to, da se bo njena NCB, Hrvatska narodna banka, 1. julija 2013 vključila v Evropski sistem centralnih bank (ESCB). Svet ECB mora zaradi te uskladitve določiti pogoje za prenose kapitalskih deležev med NCB, ki so 30. junija 2013 članice ESCB, da zagotovi razdelitev teh deležev skladno z opravljenimi uskladitvami. Zato je treba sprejeti nov sklep ECB, ki bo razveljavil Sklep ECB/2008/25 z dne 12. decembra 2008 o določitvi pogojev za prenose kapitalskih deležev Evropske centralne banke med nacionalnimi centralnimi bankami in za uskladitev vplačanega kapitala [2] z učinkom od 1. julija 2013.(2) Hrvatska narodna banka se ne bo vključila v ESCB pred 1. julijem 2013, kar pomeni, da tokratni prenos kapitalskih deležev po členu 28.5 Statuta ESCB zanjo ne velja.(3) Sklep ECB/2013/19 z dne 21. junija 2013 o vplačilu kapitala Evropske centralne banke s strani nacionalnih centralnih bank držav članic, katerih valuta je euro [3], določa način in višino, v katerih so nacionalne centralne banke držav članic, katerih valuta je euro (v nadaljnjem besedilu: NCB euroobmočja), obvezane vplačati kapital ECB glede na razširjeni kapitalski ključ. Sklep ECB/2013/20 z dne 21. junija 2013 o vplačilu kapitala Evropske centralne banke s strani nacionalnih centralnih bank zunaj euroobmočja [4] določa odstotek, ki so ga nacionalne centralne banke držav članic, katerih valuta ni euro (v nadaljnjem besedilu: NCB zunaj euroobmočja), obvezane vplačati z učinkom od 1. julija 2013 glede na razširjeni kapitalski ključ.(4) NCB euroobmočja so že vplačale svoje deleže v vpisanem kapitalu ECB, kot je to zahteval Sklep ECB/2010/27 z dne 13. decembra 2010 o vplačilu povečanja kapitala Evropske centralne banke s strani nacionalnih centralnih bank držav članic, katerih valuta je euro [5]. Glede na to člen 2(1) Sklepa ECB/2013/19 določa, naj NCB euroobmočja bodisi prenesejo dodaten znesek na ECB bodisi od ECB prejmejo znesek nazaj, tako da se dosežejo zneski, prikazani v tabeli v členu 1 Sklepa ECB/2013/19. Sklep ECB/2010/27 dopolnjuje Sklep ECB/2008/24 z dne 12. decembra 2008 o določitvi ukrepov, potrebnih za vplačilo kapitala Evropske centralne banke s strani sodelujočih nacionalnih centralnih bank [6].(5) Prav tako so NCB zunaj euroobmočja, z izjemo centralne banke Hrvatska narodna banka, že vplačale odstotke svojih deležev v vpisanem kapitalu ECB, kot je to zahteval Sklep ECB/2010/28 z dne 13. decembra 2010 o vplačilu kapitala Evropske centralne banke s strani nacionalnih centralnih bank zunaj euroobmočja [7]. Glede na to člen 2(1) Sklepa ECB/2013/20 določa, naj vsaka od njih bodisi prenese dodaten znesek na ECB bodisi od ECB prejme znesek nazaj, tako da se dosežejo zneski, prikazani v tretjem stolpcu tabele v členu 1 Sklepa ECB/2013/20. Člen 2(2) Sklepa ECB/2013/20 določa, naj Hrvatska narodna banka prenese na ECB znesek, prikazan poleg njenega imena v tretjem stolpcu tabele v členu 1 istega sklepa –SPREJEL NASLEDNJI SKLEP:Člen 1Prenos kapitalskih deleževGlede na delež v kapitalu ECB, ki ga bo imela vsaka NCB, z izjemo centralne banke Hrvatska narodna banka, vpisanega na 30. junij 2013, in delež v kapitalu ECB, ki ga bo vsaka NCB vpisala z učinkom od 1. julija 2013 zaradi uskladitve ponderjev v kapitalskem ključu, kakor je določena v členu 2 Sklepa ECB/2013/17, prenesejo NCB med seboj kapitalske deleže s prenosi do in od ECB, da se zagotovi, da bo razdelitev kapitalskih deležev z učinkom od 1. julija 2013 ustrezala usklajenim ponderjem. S tem namenom se šteje, da vsaka NCB na podlagi tega člena in brez potrebe po nadaljnjih formalnostih ali dejanjih z učinkom od 1. julija 2013 bodisi prenese bodisi prejme delež v vpisanem kapitalu ECB, ki je prikazan poleg njenega imena v četrtem stolpcu tabele v Prilogi I k temu sklepu, pri čemer se "+" nanaša na kapitalski delež, ki ga ECB prenese na NCB, in "–" na kapitalski delež, ki ga NCB prenese na ECB.Člen 2Uskladitev vplačanega kapitalaGlede na višino kapitala ECB, ki ga je vsaka NCB vplačala, in glede na višino kapitala ECB, ki ga mora vsaka NCB vplačati z učinkom od 1. julija 2013, kakor to določa člen 1 Sklepa ECB/2013/19 za NCB euroobmočja oziroma člen 1 Sklepa ECB/2013/20 za NCB zunaj euroobmočja, vsaka NCB 1. julija 2013 bodisi prenese bodisi prejme neto znesek, ki je prikazan poleg njenega imena v četrtem stolpcu tabele v Prilogi II k temu sklepu, pri čemer se "+" nanaša na znesek, ki ga NCB prenese na ECB, in "–" na znesek, ki ga ECB prenese na NCB.Člen 3Splošne določbe1. Prenosi, opisani v členu 2, se opravijo prek sistema TARGET2.2. Če NCB nima dostopa do sistema TARGET2, se zneski, opisani v členu 2, prenesejo tako, da se knjižijo v dobro na računu, ki ga ECB ali NCB pravočasno navede.3. V primeru neplačila na 1. julij 2013 se od 1. julija 2013 do dneva plačila dnevno izračunajo obresti z uporabo metode dejanskega števila dni/360 dni po stopnji, enaki zadnji razpoložljivi mejni obrestni meri, ki jo uporabi Eurosistem v svojih avkcijah za operacije glavnega refinanciranja. Prenosniki in prejemniki teh obresti so isti kot prenosniki in prejemniki zneskov, od katerih se obresti natečejo. Plačilo zneskov iz člena 2 in plačilo obresti se opravi v dveh ločenih transakcijah.4. ECB in NCB, ki so obvezane opraviti prenos na podlagi člena 2, morajo dati ob pravem času potrebna navodila za ustrezno in pravočasno izvršitev teh prenosov.Člen 4Začetek veljavnosti in razveljavitev1. Ta sklep začne veljati 1. julija 2013.2. Sklep ECB/2008/25 se razveljavi z učinkom od 1. julija 2013.3. Sklicevanja na Sklep ECB/2008/25 se razlagajo kot sklicevanja na ta sklep.V Frankfurtu na Majni, 21. junija 2013Predsednik ECBMario Draghi[1] Glej stran 15 tega Uradnega lista.[2] UL L 21, 24.1.2009, str. 71.[3] Glej stran 23 tega Uradnega lista.[4] Glej stran 25 tega Uradnega lista.[5] UL L 11, 15.1.2011, str. 54.[6] UL L 21, 24.1.2009, str. 69.[7] UL L 11, 15.1.2011, str. 56.--------------------------------------------------PRILOGA IKAPITAL, KI SO GA NCB VPISALE(EUR) || Delež, vpisan na 30. junij 2013 | Delež, vpisan od 1. julija 2013 | Delež za prenos |NCB euroobmočjaNationale Bank van België / Banque Nationale de Belgique | 261010384,68 | 261705370,91 | 694986,23 |Deutsche Bundesbank | 2037777027,43 | 2030803801,28 | –6973226,15 |Eesti Pank | 19261567,80 | 19268512,58 | 6944,78 |Banc Ceannais na hÉireann / Central Bank of Ireland | 119518566,24 | 120276653,55 | 758087,31 |Bank of Greece | 211436059,06 | 210903612,74 | –532446,32 |Banco de España | 893564575,51 | 893420308,48 | –144267,03 |Banque de France | 1530293899,48 | 1530028149,23 | –265750,25 |Banca d’Italia | 1344715688,14 | 1348471130,66 | 3755442,52 |Central Bank of Cyprus | 14731333,14 | 14429734,42 | –301598,72 |Banque centrale du Luxembourg | 18798859,75 | 18824687,29 | 25827,54 |Bank Ċentrali ta' Malta / Central Bank of Malta | 6800732,32 | 6873879,49 | 73147,17 |De Nederlandsche Bank | 429156339,12 | 429352255,40 | 195916,28 |Oesterreichische Nationalbank | 208939587,70 | 209680386,94 | 740799,24 |Banco de Portugal | 188354459,65 | 190909824,68 | 2555365,03 |Banka Slovenije | 35381025,10 | 35397773,12 | 16748,02 |Národná banka Slovenska | 74614363,76 | 74486873,65 | –127490,11 |Suomen Pankki | 134927820,48 | 134836288,06 | –91532,42 |NCB zunaj euroobmočjaБългарска народна банка (Bolgarska narodna banka) | 93467026,77 | 93571361,11 | 104334,34 |Česká národní banka | 155728161,57 | 157384777,79 | 1656616,22 |Danmarks Nationalbank | 159634278,39 | 159712154,31 | 77875,92 |Hrvatska narodna banka | 0,00 | 64354667,03 | 64354667,03 |Latvijas Banka | 30527970,87 | 29682169,38 | –845801,49 |Lietuvos bankas | 45797336,63 | 44306753,94 | –1490582,69 |Magyar Nemzeti Bank | 149099599,69 | 148735597,14 | –364002,55 |Narodowy Bank Polski | 526776977,72 | 525889668,45 | –887309,27 |Banca Națională a României | 265196278,46 | 264660597,84 | –535680,62 |Sveriges riksbank | 242997052,56 | 244775059,86 | 1778007,30 |Bank of England | 1562145430,59 | 1562265020,29 | 119589,70 |Skupaj [1]: | 10760652402,58 | 10825007069,61 | 64354667,03 |[1] Zaradi zaokroževanja se skupne vsote lahko ne ujemajo natančno s seštevki vseh prikazanih številk.--------------------------------------------------PRILOGA IIKAPITAL, KI SO GA NCB VPLAČALE(EUR) || Delež, vplačan na 30. junij 2013 | Delež, vplačan od 1. julija 2013 | Znesek prenosa |NCB euroobmočjaNationale Bank van België / Banque Nationale de Belgique | 261010384,68 | 261705370,91 | 694986,23 |Deutsche Bundesbank | 2037777027,43 | 2030803801,28 | –6973226,15 |Eesti Pank | 19261567,80 | 19268512,58 | 6944,78 |Banc Ceannais na hÉireann / Central Bank of Ireland | 119518566,24 | 120276653,55 | 758087,31 |Bank of Greece | 211436059,06 | 210903612,74 | –532446,32 |Banco de España | 893564575,51 | 893420308,48 | –144267,03 |Banque de France | 1530293899,48 | 1530028149,23 | –265750,25 |Banca d’Italia | 1344715688,14 | 1348471130,66 | 3755442,52 |Central Bank of Cyprus | 14731333,14 | 14429734,42 | –301598,72 |Banque centrale du Luxembourg | 18798859,75 | 18824687,29 | 25827,54 |Bank Ċentrali ta' Malta / Central Bank of Malta | 6800732,32 | 6873879,49 | 73147,17 |De Nederlandsche Bank | 429156339,12 | 429352255,40 | 195916,28 |Oesterreichische Nationalbank | 208939587,70 | 209680386,94 | 740799,24 |Banco de Portugal | 188354459,65 | 190909824,68 | 2555365,03 |Banka Slovenije | 35381025,10 | 35397773,12 | 16748,02 |Národná banka Slovenska | 74614363,76 | 74486873,65 | –127490,11 |Suomen Pankki | 134927820,48 | 134836288,06 | –91532,42 |NCB zunaj euroobmočjaБългарска народна банка (Bolgarska narodna banka) | 3505013,50 | 3508926,04 | 3912,54 |Česká národní banka | 5839806,06 | 5901929,17 | 62123,11 |Danmarks Nationalbank | 5986285,44 | 5989205,79 | 2920,35 |Hrvatska narodna banka | 0,00 | 2413300,01 | 2413300,01 |Latvijas Banka | 1144798,91 | 1113081,35 | –31717,56 |Lietuvos bankas | 1717400,12 | 1661503,27 | –55896,85 |Magyar Nemzeti Bank | 5591234,99 | 5577584,89 | –13650,10 |Narodowy Bank Polski | 19754136,66 | 19720862,57 | –33274,09 |Banca Națională a României | 9944860,44 | 9924772,42 | –20088,02 |Sveriges riksbank | 9112389,47 | 9179064,74 | 66675,27 |Bank of England | 58580453,65 | 58584938,26 | 4484,61 |Skupaj [1]: | 7650458668,60 | 7653244410,99 | 2785742,39 |[1] Zaradi zaokroževanja se skupne vsote lahko ne ujemajo natančno s seštevki vseh prikazanih številk.--------------------------------------------------